LIGJ 
Nr. 15272013 


PËR NËPUNËSIN CIVIL 
(Ndryshuar me ligjin nr, 17812014, datë 18.12.2014, botuar në Fletoren Zyrtare nr. 211) 


Në mbështetje të neneve 81 pika 2, 83 pika 1 dhe 107 të Kushtetutës, me propozimin e Këshillit 
të Ministrave, 


KUVENDI 
I REPUBLIKËS SË SHQIPËRISË 


VENDOSI: 


KREU I 
DISPOZITA TË PËRGJITHSHME 


Neni 1 
Qëllimi dhe objekti 


1. Ky ligj ka për qëllim krijimin e një shërbimi civil të qëndrueshëm, profesional, të bazuar në 
meritë, integritet moral dhe paanësi politike. 

2. Ligji rregullon marrëdhënien juridike ndërmjet shtetit dhe nëpunësit civil (në vazhdim 
“mafrëdhënia e shërbimit civil”) dhe përcakton rregullat për administrimin e shërbimit civil. 
Marrëdhënia e shërbimit civil është marrëdhënie juridike e natyrës administrative. 


Neni 2 
Fusha e veprimit 
(Shtuar shkronjat “Q”, 4”, F, “R” dhe “I” me ligjin nr. 17812014, datë 18.12.2014) 


Ky ligj zbatohet për çdo nëpunës (në vazhdim “nëpunës civil”), që ushtron një funksion publik 
në një institucion të administratës shtetërore, institucion të pavarur apo njësi të qeverisjes vendore, 
me përjashtim të: 

a) të zgjedhurve, 

b) ministri përgjegjës për administratën publike dhe zëvendësministrit, 

c) funksionatët e emëruar nga Kuvendi, Presidenti i Republikës ose Këshilli i Ministrave: 

ç) gjyqtarit dhe prokurorit, 

d) nëpunësit të administratës gjyqësore: 

dh) ushtarakut të Forcave të Armatosura: 

e) personelit të Shërbimit Informativ Shtetëtor, 

ë) personelit të njësive publike direkte të shërbimit, 

f) anëtarit dhe kryetarit të organeve kolegjiale drejtuese të komiteteve apo institucioneve në 
varësi të Kryeministrit apo një ministri përgjegjës për administratën publike: 

g) punonjësit administrativ, 

gj) funksionarit të kabinetit. 

h) punonjësve që realizojnë atributet e agjentitJ oficerit të Policisë Gjyqësore dhe ata që sipas ligjit 
lejohet të mbajnë armë: 


1) civilët në strukturat e Forcave të Armatosura, 

)) punonjësit e Autoritetit të Mbikëqyrjes Financiare: 
k) punonjësit e bordeve të kullimit, 

I) avokatët pranë Avokatit të Shtetit. 


Neni 3 
Rastet e veçanta 
(Hequr shkronja “b” e pikës 2 dhe riformuluar kjo pikë me ligjin nr. 17812014, datë 18.12.2014) 


1. Punonjësi i policisë dhe punonjësi i shërbimit të jashtëm është nëpunës civil, ndaj të cilëve 
zbatohet ky ligj, për aq sa nuk parashikohet ndryshe nga ligji i posaçëm. 

2. Mund të rregullohen me ligj të posaçëm elemente të marrëdhënieve të shërbimit civil në 
shërbimin e jashtëm. 

3. Ligji i posaçëm, sipas pikës 2 të këtij neni, mund të rregullojë: 

a) kushte shtesë për rekrutimin, 

b) të drejta ose detyrime specifike të tjera nga ato të parashikuara nga ky ligj, 

c) pozicione të posaçme: 

ç) rregulla të posaçme pët zhvillimin e karrierës, sipas sistemit të gradave. 


Neni 4 
Përkufizime 


1. Në këtë ligj termat e mëposhtëm kanë këto kuptime: 

a) “Institucion i administratës shtetërore” është aparati 1 Këshillit të Ministrave, ministritë, 
institucionet qendrore në varësi të Kryeministrit apo ministrave, përfshirë degët e tyre territoriale, si 
dhe administrata e prefektit. 

b) “Institucion i pavarur” është administrata e Kuvendit, e Presidentit, e pushtetit vendor, e 
Gjykatës Kushtetuese, e Gjykatës së Lartë, e Prokurorisë dhe çdo institucion i pavarur, i parashikuar 
në Kushtetutë apo i krijuar me ligj dhe që i raporton Kuvendit, përfshirë degët e tyre territoriale. 

c) “Nëpunës civil” është personi që kryen funksionin për ushtrimin e autoritetit administrativ, 
publik, në bazë të aftësisë dhe profesionalizimit, i cili merr pjesë në formulimin dhe zbatimin e 
politikave, monitorimin e zbatimit të rregullave dhe procedurave administrative, sigurimin e 
ekzekutimit të tyre dhe ofrimin e mbështetjes së përgjithshme administrative për zbatimin e tyre. 

ç) “Funksionart i kabinetit” është nëpunësi, pjesë e kabinetit të Presidentit, Kryetarit të Kuvendit, 
Kryeministrit, Zëvendëskryeministrit, ministri përgjegjës për administratën publike , apo pjesë e 
kabinetit të një titullari të një institucioni të pavarur apo një funksionari të emëruar nga Kuvendi ose 
Presidenti, nëse parashikohet nga ligji, që kryen detyra të drejtorit të kabinetit, këshilltarit, ndihmësit, 
zëdhënësit apo sekretarit personal të titullarit të kabinetit. 

d) “Punonjës administrativ” është punonjësi që kryen veprimtari administrative, sekretarie, 
mirëmbajtjeje, shërbimi, ruajtjeje dhe nuk ushtton një funksion publik. 

dh) “Njësi publike direkte shërbimi” është njësia administrative që kryen drejtpërdrejt për 
qytetarët shërbimet publike të arsimit parauniversitar e universitar, kujdesit shëndetësor, kulturës, 
sportit, artit, ndihmës sociale dhe shërbimet e tjera shoqërore. 

e) “Epror direkt” është: 

1) titullari i institucionit për nëpunësit civilë të kategorisë së lartë drejtuese, përfshirë nëpunësit në 
pozicionet e koordinatorit të posaçëm dhe drejtuesit e institucioneve të varësisë, 

ii) sekretari i përgjithshëm apo nëpunësi në pozicionin ekuivalent me të, për drejtorët e drejtorive 
dhe drejtuesit e degëve territoriale të institucionit, 


iii) titullari i institucionit të varësisë për drejtorët brenda këtij institucioni, 

iv) drejtori i drejtorisë për të gjithë nëpunësit e pozicioneve të tjera. 

ë) “Koordinator i posaçëm” është një pozicion ad hoc dhe i përkohshëm, që mbulon detyra 
koordinimi, përfaqësimi apo drejtimi të grupeve ndërinstitucionale apo institucionale të punës, të 
ngarkuara nga Kryeministri apo një ministër përgjegjës për administratën publike dhe nën 
autorizimin e këtyre të fundit. 

f) “Njësi përgjegjëse” është Departamenti i Administratës Publike (DAP) për institucionet e 
administratës shtetëtore dhe njësia e burimeve njerëzore për institucionet e pavarura dhe njësitë e 
qeverisjes vendore. 

2. Shprehjet “interes privat”, “konflikt interesi”, “konflikt i vazhdueshëm interesi” kanë kuptimin 
e përcaktuar në legjislacionin për parandalimin e konfliktit të interesit në ushtrimin e funksioneve 


publike. 


KREU II 
ADMINISTRIMI 1 SHËRBIMIT CIVIL 


Neni 5 
Parimet e administrimit të shërbimit civil 


Administrimi i shërbimit civil udhëhiqet nga ligji dhe bazohet në parimin e shanseve të barabarta, 
mosdiskriminimit, meritës, transparencës, profesionalizmit dhe paanësisë politike, si dhe garanton 
qëndrueshmërinë në detyrë të nëpunësit civil dhe vazhdimësinë e shërbimit civil. 


Neni 6 
Këshilli i Ministrave 
(Shfuqizuar pika 2 me ligjin nr. 17812014, datë 18.12.2014) 


1. Këshilli i Ministrave: 

a) miraton aktet nënligjore në bazë dhe në zbatim të këtij ligji, 

b) miraton mënytën e organizimit dhe të funksionimit të institucioneve përgjegjëse për formimin 
profesional të nëpunësit civil, 

c) i taporton çdo vit Kuvendit për politikat në shërbimin civil dhe zbatimin e tyre. 

2. Shfuqizuar. 


Neni 7 
Departamenti i Administratës Publike 
(Ndryshuar pika 1, shtuar shkronja hJ1 në pikën 2 me ligjin nr. 17812014, datë 18.12.2014) 


1. Departamenti i Administratës Publike përgjigjet përpara ministrit përgjegjës për administratën 
publike. 

2. DAP-i ka këto detyra: 

a) përgatit dhe mbikëqyr zbatimin e politikave shtetërore në shërbimin civil, 

b) përgatit projekt-aktet ligjore dhe nënligjore për shërbimin civil, 

c) mbikëqyr zbatimin e legjislacionit të shërbimit civil në institucionet e administratës shtetërore: 

ç) përgatit mendim për çdo projekt-akt të propozuar nga institucionet e tjera që ka të bëjë me 
marrëdhëniet e punësimit në administratën publike: 

d) miraton dhe ndjek zbatimin e programeve të trajnimit në shërbimin civil, 

dh) përgatit planin vjetor të pranimit për institucionet e administratës shtetërore: 


e) përfaqëson, së bashku me Ministrinë e Financave, Këshillin e Ministrave në negociatat dhe 
konsultimet për kushtet e përgjithshme të punës në shërbimin civil me sindikatat ose përfaqësuesit e 
nëpunësve civilë, 

ë) administron Regjistrin Qendror të Personelit, 

f) mbështet dhe siguron këshillimin e institucioneve në zbatim të këtij ligji, 

g) përgatit udhëzime të përgjithshme dhe manuale për të garantuar zbatimin e unifikuar të 
legjislacionit të shërbimit civil në institucionet e administratës shtetërore, 

gj) i paraqet Kryeministrit, me propozim të institucioneve të administratës shtetërore, strukturën 
dhe organikën e tyre, në përputhje me dispozitat ligjore për menaxhimin e sistemit buxhetor në 
Republikën e Shqipërisë, 

h) në përputhje me legjislacionin në fuqi, harton dhe bashkëpunon për strukturën e pagave për 
nëpunësit dhe punonjësit e administratës publike, qendrore dhe vendore: 

h(1) harton dhe miraton rekomandimet për politikat e trajnimeve të nëpunësve civilë. 

1) ushtron çdo kompetencë të dhënë nga ky ligj apo në bazë të tij. 

3. DAP-i ka të drejtë: 

a) të kërkojë dhe të marrë nga institucionet e administratës shtetërore, institucionet e pavarura 
dhe njësitë e qeverisjes vendore çdo informacion të nevojshëm për përmbushjen e përgjegjësive të 
tij: 

b) të inspektojë çdo dosje apo dokument, lidhur me një vendimmarrje për marrëdhëniet e punës 
në shërbimin civil nga institucionet e administratës shtetërore. 

4. Çdo institucion, që punëson nëpunës civilë, si dhe çdo funksionar publik dhe nëpunës civil, që 
kanë kompetenca menaxheriale vendimmatrëse ose që kanë informacione në këtë fushë, janë të 
detyruar të bashkëpunojnë me DAP-in. 


Neni 8 
Shkolla Shqiptare e Administratës Publike 
(Ndryshuar pika 4, shtuar fjalët në pikat 6 dhe 8 me ligjin nr. 17812014, datë 18.12.2014) 


1. Në varësi të ministrit përgjegjës për administratën publike krijohet Shkolla Shqiptare e 
Administratës Publike (në vazhdim ASPA), si institucion publik qendror, me seli në Tiranë. 

2. ASPA ka autonomi administrative dhe akademike. Ajo ka për qëllim formimin profesional të 
nëpunësve civilë, si dhe të çdo individi tjetër, vendas ose të huaj, që nuk është pjesë e shërbimit civil 
dhe që plotëson kriteret e kërkuara. 

3. Formimi profesional përfshin programin e formimit të thelluar të kandidatëve për kategorinë e 
nëpunësve civilë të nivelit të lartë drejtues, anëtarë të trupës së nëpunësve civilë të nivelit të lartë 
drejtues, dhe programin e formimit të vazhdueshëm të nëpunësve civilë, si dhe të çdo individi tjetër 
jashtë këtij shërbimi. 

4. Buxheti i ASPA-s është zë i veçantë në programin e miratuar për administratën publike në 
Buxhetin e Shtetit. 

5. Organet drejtuese të ASPA-s janë: 

a) këshilli drejtues: 

b) drejtori. 

6. Këshilli drejtues përbëhet nga 12 anëtarë dhe kryesohet nga një prej tektorëve të universiteteve, 
i zgjedhut nga Konferenca e Rektorëve të Shqipërisë. Në përbërje të tij janë Drejtori 1 ASPA-s, 
përfaqësues dhe drejtues të lartë të ministrive, organeve të qeverisjes vendore, DAP-it, 
universiteteve, shoqërisë civile dhe biznesit, sipas përcaktimit të bërë me vendim të Këshillit të 
Ministrave. 

7. Këshilli drejtues miraton politikat, strategjitë dhe partneritetet e ASPA-s, harton kuadrin 


rregullator të saj, si dhe miraton projektbuxhetin dhe projektstrukturën organizative të ASPA-s. 
Detyrat e hollësishme të këshillit drejtues përcaktohen me vendim të Këshillit të Ministrave. 

8. Në përcaktimin e politikave të përzgjedhjes dhe të formimit, ASPA detyrohet të bashkëpunojë 
me DAP-in, duke marrë në konsideratë rekomandimet e miratuara prej tij si njësia e ngarkuar për 
përgatitjen dhe mbikëqyrjen e zbatimit të politikave shtetërore në shërbimin civil. 

9. Drejtori i ASPA-s emërohet dhe lirohet në detyrë, sipas kritereve dhe rregullave të përcaktuara 
për anëtarët e trupës së nëpunësve civilë të nivelit të lartë drejtues. Përjashtimisht, deri në momentin 
e fillimit të efekteve të këtij ligji, drejtori i ASPA-s emërohet me vendim të Këshillit të Ministrave, 
me propozim të Ministrit të Brendshëm. 


10. Nëpunësit e ASPA-s, deri në momentin e fillimit të efekteve të këtij ligji, emërohen nga 
Drejtori i ASPA-s, sipas procedurave të Kodit të Punës. 

11. Këshilli 1 Ministrave miraton rregullat e hollësishme për mënytën e organizimit dhe 
funksionimit të ASPA-s. 


Neni 9 
Programet e formimit profesional 


1. ASPA ka për detyrë të ofrojë formimin profesional nëpërmjet, përfshirjes së programeve të 
mëposhtme: 

a) programit të formimit të thelluar, në bazë të të cilit formohen kandidatët për anëtarë të TND- 
së, 

b) programit të formimit të vazhdueshëm, në bazë të të cilit trajnohen në vazhdimësi dhe në 
lidhje me punën nëpunësit civilë të të gjitha kategorive, si dhe çdo individ tjetër jashtë këtij shërbimi. 

2. ASPA ofron mundësinë e përgatitjes paraprake të kandidatëve për të marrë pjesë në 
konkurrimin e hapur për kategorinë ekzekutive, kundrejt tarifës. 

3. ASPA realizon studime dhe botime në fushën e administratës publike. 

4. Studentët e ASPA-s, të përzgjedhur nga shoqëria civile, biznesi, apo individë jashtë shërbimit 
civil detyrohen të paguajnë tarifë. 

5. Këshilli i Ministrave miraton tarifat përkatëse. 


Neni 10 
Njësitë e burimeve njerëzore të institucionit 


1. Si rregull, çdo institucion në fushën e veprimit të këtij ligji, krijon njësinë e menaxhimit të 
burimeve njetëzote. Njësia e burimeve njerëzore është përgjegjëse për menaxhimin e nëpunësve 
civilë të institucionit, me përjashtim të rasteve kur përcaktohet shprehimisht në këtë ligj që një 
vendim, akt administrativ i caktuar, që ka të bëjë me marrëdhëniet e shërbimit civil, është në 
kompetencën e një nëpunësi apo një trupe tjetër posaçërisht të krijuar sipas këtij ligji. 

2. Këshilli i Ministrave mund të vendosë që disa institucione të administratës shtetërore të 
krijojnë një njësi të përbashkët të menaxhimit të burimeve njerëzore apo që pjesë e funksioneve të 
njësive të menaxhimit të burimeve njerëzore të një institucioni të vartësisë të kryhen nga institucioni 


epror. 


Neni 11 
Komisioneri për Mbikëqyrjen e Shërbimit Civil 


1. Komisioneri për Mbikëqyrjen e Shërbimit Civil (në vijim Komisioneri) është person juridik 


publik, i pavarur, i cili është përgjegjës për mbikëqyrjen e ligjshmërisë në administrimin e shërbimit 
civil. 

2. Komisioneti mbështetet nga Sekretariati i Komisionerit për Mbikëqyrjen e Shërbimit Civil (në 
vijim Sekretariati). Sekretariati ka personelin dhe pajisjet e nevojshme për të mbështetur 
Komisionerin në përmbushjen e detyrave të ngarkuara nga ligji. 

3. Komisioneti ka buxhetin e vet të pavarur, i cili financohet nga Buxheti i Shtetit dhe nga 
donacione të ndryshme. 

4. Kuvendi vendos për pagën e Komisionetit për Shërbimin Civil, struktutën organizative dhe 
klasifikimin e pagave për nëpunësit e Sekretariatit. 

5. Komisioneti raporton pata Kuvendit në fund të çdo viti dhe sa herë që i kërkohet rreth 
veprimtarisë së tij. 

6. Sekretariati i Komisionierit organizohet dhe funksionon sipas rregullores së brendshme, e cila 
miratohet nga Komisioneri. 


Neni 12 
Zgjedhja dhe papajtueshmëritë 

1. Komisioneti zgjidhet nga Kuvendi, për një afat 5-vjeçat, me të drejtë rizgjedhjeje vetëm një 
herë. 

2. Komisioneti duhet të plotësojë kërkesat e përgjithshme për pranimin në shërbimin civil, sipas 
nenit 21 të këtij ligji dhe të ketë të paktën 10 vjet përvojë pune në profesion apo në administratën 
publike. 

3. Funksioni i Komisionerit për Shërbimin Civil është 1 papajtueshëm me çdo funksion tjetër 
shtetëror, me anëtarësimin në partitë politike dhe pjesëmarrjen në veprimtaritë e tyte, si dhe me çdo 
veprimtari tjetër fitimprurëse, me përjashtim të mësimdhënies. 


Neni 13 
Mbarimi i mandatit 


1. Mandati i Komisionetit mbaron kur: 

a) humbet shtetësinë shqiptare, 

b) dënohet me vendim të formës së prerë të gjykatës për kryerjen e një vepre penale, 

c) humbet zotësinë e plotë për të vepruat, 

ç) bëhet i paaftë për arsye shëndetësore për të kryer detyrat e tij, vërtetuar nga komisioni 
kompetent mjekësor, 

d) mbush moshën e daljes në pension, 

dh) jep dorëheqjen, 

e) përfundon mandatin 5-vjeçar. 

2. Komisioneti mund të shkarkohet nga Kuvendi: 

a) për shkelje të dispozitave të këtij ligji apo akteve të tjera ligjore, 

b) kur kryen veprimtari, që krijon konflikt interesash, 

c) kur zbulohen raste të papajtueshmërisë së funksionit të tij: 

ç) kur mungon në detyrë pa arsye për më shumë se 30 ditë rresht. 

3. Në rast se vendi i Komisionerit mbetet vakant, Kuvendi zgjedh Komisionerin e ti brenda 15 
ditëve nga krijimi i vakancës. 


Neni 14 
Kompetencat e Komisionerit 


1. Komisioneri mbikëqyr, kryesisht ose me kërkesë të institucioneve, zbatimin e ligjit në 
administrimin e shërbimit civil në të gjitha institucionet që punësojnë nëpunës civilë. 

2. Në ushtrimin e kompetencave, Komisioneti: 

a) kryen hetim të plotë administrativ, sipas Kodit të Procedurave Administrative, 

b) kërkon dhe merr nga institucionet çdo informacion të nevojshëm për kryerjen e detyrave të tij, 

c) inspekton dosjet dhe çdo dokument, lidhur me administrimin e shërbimit civil, 

ç) kërkon, kryesisht apo me kërkesë, dëshmi të çdo nëpunësi apo funksionari të institucionit, 

d) këqyr dhe inspekton çdo praktikë administrimi në çdo institucion që punëson nëpunës civilë. 

3. Institucionet që punësojnë nëpunës civilë, si dhe çdo funksionar publik ose nëpunës civil, që 
kanë kompetenca në administrimin e shërbimit civil, apo kanë informacion në këtë fushë, kanë 
detytimin të bashkëpunojnë me Komisionerin. 


Neni 15 
Mbikëqyrja 


1. Nëse gjatë mbikëqyrjes, Komisioneri çmon se ka shkelje të ligjit në administrimin e shërbimit 
civil, me vendim me shkrim, paralajmëron institucionin përkatës, duke i lënë detyrat për 
përmirësimin e situatës dhe duke përcaktuar një afat të arsyeshëm për zbatimin e tyre. 

2. Në fast të moszbatimit të vendimit të dhënë, sipas pikës 1 të këtij neni, Komisioneri mund të 
gjobisë nëpunësin përgjegjës për moszbatimin e masave. Masa e gjobës është nga 20 për qind deri në 
30 për qind të pagës mujore të nëpunësit përgjegjës. Në rast të moszbatimit të mëtejshëm të 
vendimit, Komisioneri mund të vendosë një gjobë tjetër deri në 50 për qind të pagës mujore të 
personit përgjegjës. 

3. Vendimi për dhënien e gjobës mund të ankimohet në gjykatën kompetente për 
mosmartëveshjet administrative. 


Neni 16 
Mbledhja e gjobave 


Vendimi i gjobës ekzekutohet në përputhje me legjislacionin në fuqi për kundërvajtjet 
administrative. 


Neni 17 
Dosja dhe regjistri i personelit 


1. Çdo institucion shtetëror, institucion i pavarur dhe njësi e qeverisjes vendote krijon dhe 
administron dosjen e personelit të çdo të punësuati të institucionit (dosja individuale). Dosja 
individuale përmban të dhënat profesionale për çdo të punësuar dhe nëpunës civil, si dhe çdo të 
dhënë tjetër, lidhur me marrëdhëniet e punës. 

2. Departamenti i Administratës Publike krijon dhe administron Regjistrin Qendror të Personelit, 
që është një bazë unike shtetërore të dhënash, që përfshin të dhënat profesionale dhe të dhënat e 
tjera për marrëdhëniet e punës të çdo të punësuari në institucionet e administratës shtetëtore, 


institucionet e pavarura dhe njësitë e qeverisjes vendore. 

3. Çdo institucion i administratës shtetërore, institucion i pavatut dhe njësi e qeverisjes vendore 
është i detyruar të japë të dhënat e përcaktuara në pikën 2 të këtij neni. 

4. Këshilli i Ministrave përcakton rregulla të hollësishme për përmbajtjen, procedurën dhe 
administrimin e dosjeve të personelit dhe Regjistrit Qendror të Personelit, të dhënat që mbahen në 
to, si dhe mënyrën e mbajtjes, të hedhjes, të përditësimit dhe të përdorimit të të dhënave. 


Neni 18 
Plani vjetor i pranimit në shërbimin civil 


1. Administrimi i shërbimit civil bazohet në planin vjetor të pranimit. 

2. Këshilli i Ministrave, jo më vonë se fundi i muajit shkurt, miraton planin vjetor të pranimit në 
institucionet e administratës shtetërore. Njësitë e qeverisjes vendore dhe çdo institucion i pavatur, jo 
më vonë se muaji shkurt, miratojnë planet e veta të pranimeve vjetore. Planet vjetore të miratuara 
sipas kësaj pike publikohen. 

3. Këshilli i Ministrave miraton: 

a) rregullat për përmbajtjen, afatin e miratimit dhe mënyrën e bërjes publike të planeve të 
pranimit, 

b) procedurat e hollësishme për përgatitjen dhe miratimin e planit të përgjithshëm të pranimit për 
institucionet e administratës shtetërore. 


KREU III 
KLASIFIKIMI I POZICIONEVE NË SHËRBIMIN CIVIL 


Neni 19 
Klasifikimi 


1. Pozicionet e shërbimit civil klasifikohen sipas kategorive, klasave dhe natytës së pozicionit. 
Klasifikimi bazohet në përshkrimin e punës të çdo pozicioni. 

2. Pozicionet e shërbimit civil ndahen në këto kategori: 

a) të lartë drejtues: 

b) të mesëm drejtues: 

c) të ulët drejtues: 

ç) ekzekutiv. 

3. Secila nga kategoritë, sipas pikës 2 të këtij neni, ndahet në klasa. 

4. Nëpunës civilë të kategorisë së lartë drejtuese janë këto pozicione: 

a) sekretar i përgjithshëm, 

b) drejtor departamenti, 

c) drejtor drejtorie të përgjithshme, 

ç) pozicionet e barasvlershme me tre të parat. 

5. Nëpunës civilë të kategorisë së mesme drejtuese janë këto pozicione: 

a) drejtor drejtorie: 

b) pozicione të barasvlershme me të. 

6. Nëpunës civilë të kategorisë së ulët drejtuese janë këto pozicione: 

a) shef sektori, 

b) pozicione të barasvlershme me të. 

7. Nëpunës civilë të kategorisë ekzekutive janë specialistët. 

8. Pozicionet e shërbimit civil të kategorisë ekzekutive klasifikohen sipas natyrës së pozicionit në: 


a) grupin e pozicioneve të administrimit të përgjithshëm, që përfshin ato pozicione që kanë të 
bëjnë me përgjegjësi administrative në të gjitha institucionet e shërbimit civil dhe ushtrimi i të cilave 
kërkon njohuri të përgjithshme administrative: 

b) grupet e pozicioneve të administrimit të posaçëm, që përfshijnë ato pozicione që kanë të bëjnë 
me ushtrimin e përgjegjësive specifike në një apo disa institucione të shërbimit civil dhe ushtrimi i të 
cilave kërkon njohuri të posaçme të një profesioni të caktuar apo të ngjashëm me të. 

9. Këshilli i Ministrave miraton: 

a) klasat e zbatueshme pët secilën nga kategoritë: 

b) përshkrimin e përgjithshëm të punës për çdo kategori, klasë dhe grupet sipas këtij neni, si dhe 
grupet e administrimit të posaçëm: 

c) kërkesat e përgjithshme për pranimin në çdo kategori, klasë dhe grupet sipas këtij neni, 

ç) emërtesën e pozicioneve që bëjnë pjesë në çdo klasë, kategori apo grup: 

d) metodologjinë e klasifikimit të një pozicioni në një kategori, klasë dhe grup të caktuar. 


KREUIV 
PRANIMI NË SHËRBIMIN CIVIL 


Seksioni 1 
Dispozita të përgjithshme për pranimin në shërbimin civil 


Neni 20 
Parimet e pranimit në shërbimin civil 


1. Pranimi në shërbimin civil bazohet në parimet e shanseve të barabarta, meritës, aftësive 
profesionale e mosdiskriminimit dhe kryhet nëpërmjet një procesi përzgjedhës transparent e të 
drejtë. 

2. Procesi përzgjedhës bazohet në vlerësimin e aftësive profesionale të kandidatëve nëpërmjet një 
konkurtimi kombëtar, që përfshin një testim të shkruar, një testim me gojë dhe çdo formë tjetër të 
përshtatshme të verifikimit të aftësive, si dhe vlerësimin e aftësive profesionale të kandidatit. 


Neni 21 
Kërkesat e përgjithshme për pranimin në shërbimin civil 


Për pranimin në shërbimin civil, një kandidat duhet të plotësojë kërkesat e përgjithshme si më 
poshtë: 

a) të jetë shtetas shqiptar, 

b) të ketë zotësi të plotë për të vepruar, 

c) të zotërojë gjuhën shqipe, të shkruar dhe të folur, 

ç) të jetë në kushte shëndetësore që e lejojnë të kryejë detyrën përkatëse: 

d) të mos jetë i dënuar me vendim të formës së prerë për kryerjen e një krimi apo për kryerjen e 
një kundërvajtjeje penale me dashjes 

dh) ndaj tij të mos jetë marrë masa disiplinore e largimit nga shërbimi civil, që nuk është shuar 


sipas këtij ligji, 
e) të plotësojë kërkesat e posaçme për nivelin e arsimit, përvojës dhe kërkesat e tjera të posaçme 
për kategorinë, klasën, grupin dhe pozicionin përkatës. 


Seksioni 2 


Pranimi në nivelin ekzekutiv të shërbimit civil 


Neni 22 
Pranimi në shërbimin civil 


1. Pranimi në shërbimin civil në kategorinë ekzekutive bëhet nëpërmjet një konkurrimi të hapur. 

2. Konkurrimi organizohet në mënyrë periodike nga njësia përgjegjëse për secilin nga grupet e 
përcaktuara në pikën 8 të nenit 19 të këtij ligji. 

3. Konkurrimi zhvillohet në këto dy faza: 

a) verifikimi paraprak, nëse kandidatët plotësojnë kërkesat e përgjithshme dhe ato të posaçme, 
sipas shpalljes së konkurrimit, 

b) vlerësimi i kandidatëve. 

4. Verifikimi paraprak kryhet nga njësia përgjegjëse, ndërsa vlerësimi i kandidatëve bëhet nga 
komiteti i përhershëm i pranimit, 1 krijuar për secilin nga grupet e përcaktuara në pikën 8 të nenit 19 
të këtij ligji. 

5. Kandidatët fitues, që marrin mbi 70 për qind të pikëve totale të vlerësimit, renditen nga 
komiteti i përhershëm i pranimit, sipas pikëve të marra në listën e kandidatëve të suksesshëm (në 
vazhdim “lista”). 

6. Këshilli i Ministrave miraton rregullat e hollësishme për krijimin, përbërjen dhe veprimtarinë e 
komiteteve të përhershme të pranimit, si dhe rregullat e hollësishme për procedurën e pranimit dhe 
vletësimin e kandidatëve. 


Neni 23 
Emërimi në shërbimin civil 
(Shtuar pika 311 me ligjin nr. 17812014, datë 18.12.2014) 


1. Kandidatët fitues, të përcaktuar sipas pikës 5 të nenit 22 të këtij ligji, duke filluat nga ai me më 
shumë pikë, kanë të drejtën të zgjedhin të emërohen në çdo pozicion të grupit, për të cilin është 
zhvilluar konkurrimi, si dhe në çdo pozicion tjetër të lirë të të njëjtit grup, që krijohet i lirë gjatë 
kohës së vlefshmërisë së listës, në përputhje me pikën 3 të këtij neni. 

2. Njësia përgjegjëse bën emërimin e kandidatit në pozicionin e zgjedhur, sipas pikës 1 të këtij 
neni. 

3. Lista e kandidatëve fitues, të paemëruar ende, sipas pikës 2 të këtij neni, është e vlefshme për 
një periudhë 2-vjeçare nga shpallja e fituesve. Nëse gjatë këtij afati zhvillohet një procedurë tjetër 
konkurrimi për të njëjtin grup, kandidatët fitues të listave, që nuk janë emëruar ende, ritenditen sipas 
rezultatit përfundimtar. 

311. Vendet e lira, të krijuara në mënyrë të përkohshme, mund të plotësohen nga kandidatët 
fitues të paemëruar ende, sipas renditjes së tyre në listën e përcaktuar në pikën 3 të këtij neni. Në 
asnjë rast ky proces nuk realizohet pa pëlqimin e kandidatëve fitues dhe nuk cenon të drejtat që ata 
gëzojnë, sipas pikës 3 të këtij neni. Njësia përgjegjëse në këtë rast bën emërimin e përkohshëm të 
këtyte nëpunësve, pas marrjes së pëlqimit të tyre. 

4. Çdo emërim në pozicion ekzekutiv, në kundërshtim me këtë nen, është absolutisht i 
pavlefshëm. 

5. Këshilli i Ministrave miraton procedurat e hollësishme sipas këtij neni. 


Neni 24 
Periudha e provës 


1. Nëpunësi, që emërohet për herë të parë në shërbimin civil, i nënshtrohet një periudhe prove që 
zgjat një vit nga data e aktit të emërimit. 

2. Gjatë periudhës së provës nëpunësi kryen ciklin e detyrueshëm të trajnimit pranë ASPA-s dhe 
kryen detyrat nën kujdesin e një nëpunësi të vjetër civil të së njëjtës kategori ose kategorie më të 
lartë. 

3. Në fund të periudhës së provës, institucioni, ku nëpunësi është i emëruar, vendos: 

a) konfirmimin e nëpunësit, 

b) zgjatjen e periudhës së provës një herë të vetme, deri në 6 muaj të tjerë, nëse për arsye të 
justifikuara ka qenë i pamundur vlerësimi i plotë i nëpunësit, 

c) moskonfirmimin e nëpunësit. 

4. Vendimi, sipas pikës 3 të këtij neni, bazohet në çdo fast në vlerësimin e rezultateve individuale 
në punë dhe në rezultatin e testimit në përfundim të ciklit të detyrueshëm të trajnimit pranë ASPA-s. 

5. Këshilli i Ministrave përcakton detytimet e nëpunësit civil në periudhë prove, si dhe kriteret e 
procedurën e vendimmatrrjes, sipas pikës 3 të këtij neni. 


KREU V 
LËVIZJA PARALELE DHE NGRITJA NË DETYRË 


Neni 25 
Lëvizja paralele në kategorinë ekzekutive 
(Ndryshuar titulli dhe pika 4 me ligjin nr. 17812014, datë 18.12.2014) 


1. Plotësimi i vendeve të lira në kategorinë ekzekutive, atë të ulët apo të mesme drejtuese bëhet së 
pari nga nëpunësit civilë të së njëjtës kategori nëpërmjet procedurës së lëvizjes paralele. 

2. Mund të aplikojnë për plotësimin e një vendi të lirë, nëpërmjet procedurës së lëvizjes paralele, 
sipas pikës 1 të këtij neni, nëpunësit civilë të së njëjtës kategori në të njëjtin apo në një institucion 
tjetër të shërbimit civil, që plotësojnë kushtet për lëvizjen paralele dhe kërkesat e posaçme për 
vendin e lirë. 


3. Vlerësimi i kandidatëve të interesuar kryhet nga një komision i brendshëm, i krijuar në çdo 
institucion, nëpërmjet një procedure të bazuar në parimet e parashikuara në pikën 1 të nenit 20 të 
këtij ligji. Përfaqësuesi i njësisë përgjegjëse është anëtar i komisionit të brendshëm. 

4. Në përfundim të vlerësimit, Komisioni mund të vendosë: 

a) përzgjedhjen e kandidatit që është renditur i pari ndër kandidatët që kanë marrë të paktën 70 
për qind të pikëve, ose 

b) përfundimin e procedutës pa asnjë të përzgjedhur, në rast se asnjë nga kandidatët nuk ka 
martë të paktën 70 për qind të pikëve 

5. Këshilli i Ministrave miraton: 

a) kushtet që duhet të plotësojnë nëpunësit për lëvizjen paralele dhe procedurat e hollësishme të 
lëvizjes paralele: 

b) rregullat për krijimin dhe përbërjen e komisionit, të parashikuara në pikën 3 të këtij neni. 


Neni 26 
Plotësimi i vendeve të lira në kategorinë e ulët apo të mesme drejtuese 
(Ndryshuar me ligjin nr. 17812014, datë 18.12.2014) 


1. Plotësimi i vendeve të lira në kategorinë e ulët ose të mesme drejtuese bëhet, së pari, nëpërmjet 


procedurës së lëvizjes paralele dhe, në rast të mosplotësimit të vendit të lirë, me procedurën e 
ngritjes në detyrë. 

2. Këto procedura organizohen nga njësia përgjegjëse, për një ose disa pozicione të lira të 
ngjashme, bazuar në parimin e përmendur në nenin 20 të këtij ligji. 

3. Mund të aplikojnë për procedurat, sipas pikës 1 të këtij neni: 

a) nëpunësit civilë të së njëjtës kategori, në të njëjtin apo në një institucion tjetër të shërbimit civil, 
që plotësojnë kushtet dhe kërkesat e posaçme për vendin) vendet e lita nëpërmjet lëvizjes paralele: 

b) nëpunësit civilë të një kategorie paraardhëse, të punësuar në të njëjtin apo në një institucion 
tjetër të shërbimit civil, nëse plotësojnë kushtet dhe kërkesat e veçanta për vendin, vendet e lira, 
nëpërmjet ngritjes në detyrë. 

4. Përjashtimisht, Këshilli i Ministrave, për institucionet € administratës shtetërore dhe organi 
kompetent për institucionet e pavatuta mund të vendosë që procedura e plotësimit të vendeve të lira 
për kategorinë e ulët apo të mesme drejtuese të jetë e hapur edhe për kandidatë të tjerë që plotësojnë 
kushtet dhe kërkesat për vendinf vendet e lira. Në çdo rast plotësimi i vendeve të lira në këtë 
kategori nuk mund të kalojë 20 për qind të numrit total të vendeve në çdo vit kalendarik. 

5. Konkurrimi zhvillohet në dy faza: 

a) verifikimi paraprak, nëse kandidatët plotësojnë kushtet dhe kërkesat e posaçme për 
vendin, vendet e lira: 

b) vlerësimi i kandidatëve. 

6. Verifikimi paraprak kryhet nga njësia për-gjegjëse, ndërsa vlerësimi i kandidatëve bëhet nga 
komiteti i pranimit, që ngrihet nga njësia përgjegjëse. 

7. Në përfundim të vlerësimit, komiteti mund të vendosë: 

a) përzgjedhjen e kandidatit që është renditur i pari ndër kandidatët që kanë marrë të paktën 70 
për qind të pikëve, apo 

b) përfundimin e procedutës pa asnjë të përzgjedhur, në rast se asnjë nga kandidatët nuk ka 
martë të paktën 70 për qind të pikëve. 

8. Nëse vendi i lirë nuk plotësohet nëpërmjet procedurës së parashikuar në pikat 1, 2 dhe 3 të 
këtij neni, nëse është e nevojshme, mund të zbatohet procedura e transferimit të përkohshëm në 
interes të institucionit, sipas shkronjës “a”, të pikës 1, të nenit 48 të këtij ligji. 

9. Këshilli i Ministrave miraton kushtet dhe procedurën e hollësishme pët plotësimin e vendeve të 
lira në kategorinë e ulët apo të mesme drejtuese. 


KREU VI 
NËPUNËSIT CIVILË TË NIVELIT TË LARTË DREJTUES 


Neni 27 
Trupa e nëpunësve civilë të nivelit të lartë drejtues 
(Ndryshuar pika 4 me ligjin nr. 1781 2014, datë 18.12.2014) 


1. Nëpunësit civilë të kategorisë së lartë drejtuese në institucionet e administratës shtetërore, të 
emëruar sipas nenit 28, të këtij ligji, përbëjnë trupën e nëpunësve civilë të nivelit të lartë drejtues (në 
vazhdim “TND”). 

2. Numri i përgjithshëm 1 nëpunësve civilë të kategorisë së lartë drejtuese, anëtarë të TND-së, 
është sa numti i pozicioneve të rregullta të kategorisë së lartë drejtuese ekzistuese në strukturat e 
miratuara apo të parashikuara për t'u miratuar brenda vitit buxhetor, në institucionet e administratës 
shtetërore, plus një rezervë prej 15 për qind e këtij numri. 

3. Numri i përgjithshëm i anëtarëve të TND-së përcaktohet në ligjin vjetor të buxhetit, ndërsa 
numri i anëtarëve, që do të rekrutohen çdo vit, përcaktohet në planin vjetor të rekrutimit. 

4. Pranimi në TND mund të bëhet vetëm nga personat që kanë përfunduar formimin e thelluar 


në ASPA, me përjashtim të rasteve të parashikuara në pikën 5 të këtij neni dhe në nenin 30, pika 
51, të këtij ligji. 

5. Përjashtimisht, deri në daljen e grupit të parë të studentëve të ASPA-s apo kut prurjet nga 
ASPA nuk janë të mjaftueshme, pranimi në TND bëhet nëpërmjet një konkursi kombëtar, sipas 
nenit 29 të këtij ligji. 

Neni 28 
Pranimi në TND nëpërmjet ASPA-s 
(Ndryshuar pika 1 me ligjin nr. 17812014, datë 18.12.2014) 


1. Pranimi në programin e formimit të thelluar për TND-në në ASPA bëhet nëpërmjet një 
konkursi kombëtar, i cili është i hapur vetëm për nëpunësit civilë të kategorisë së mesme drejtuese 
dhe nëpunësit e nivelit të lartë drejtues në institucionet e pavarura, si dhe për çdo individ tjetër, që 
nuk është pjesë e shërbimit civil, që plotësojnë kërkesat specifike për pranimin në TND. 

2. Procedura e pranimit në programin e formimit të thelluar organizohet nga DAP-i, në 
bashkëpunim me ASPA-n, sipas parimeve të nenit 20 të këtij ligji. 

3. Vlerësimi 1 kandidatëve për pranimin në programin e formimit të thelluar për TND-në në 
ASPA bëhet nga Komisioni Kombëtar i Përzgjedhjes, i krijuar sipas nenit 31 të këtij ligji. 

4. Vetëm kandidatët e vlerësuar mbi pragun minimal të 70 për qind të pikëve të përgjithshme të 
vletësimit të konkursit kombëtar, sipas radhës së renditjes dhe brenda numrit të miratuar të pranimit 
në TND, sipas planit vjetor, pranohen të kryejnë studimet në programin e formimit të thelluar për 
TND-në. 

5. Kandidatët, që përfundojnë formimin e thelluar, emërtohen nga DAP-i si nëpunës civilë të 
nivelit të lartë drejtues, anëtarë të TND-së, në bazë të renditjes përfundimtare. 

6. Këshilli i Ministrave miraton kërkesat specifike për pranimin në TND dhe procedurën e 
hollësishme të pranimit në programin e formimit të thelluar në ASPA. 


Neni 29 
Pranimi i drejtpërdrejtë në TND 


1. Pranimi në TND, në rastin e parashikuar në pikën 5 të nenit 27 të këtij ligji, bëhet drejtpërdrejt 
nëpërmjet një konkursi kombëtar, i cili është i hapur vetëm për nëpunësit civilë të kategorisë së 
mesme drejtuese, që plotësojnë kërkesat specifike për pranimin në TND. Përjashtimisht, Këshilli 
Ministrave mund të vendosë që procedura e pranimit në TND të jetë e hapur edhe për kandidatët e 
tjerë, që plotësojnë kërkesat specifike për pranimin në TND. 

2. Procedura e pranimit në TND organizohet nga DAP-i, sipas parimeve të nenit 20 të këtij ligji. 


3. Vlerësimi i kandidatëve kryhet nga Komisioni Kombëtar i Përzgjedhjes, i krijuar sipas nenit 31 
të këtij ligji. 

4. Kandidatët e vlerësuar mbi pragun minimal të 70 për qind të pikëve të përgjithshme të 
vletësimit, sipas radhës së renditjes dhe brenda numrit të miratuar të pranimit në TND, sipas planit 
vjetor, emërohen nga DAP-i si nëpunës civilë të nivelit të lartë drejtues, anëtarë të TND-së. 

5. Këshilli i Ministrave miraton kushtet dhe kërkesat specifike për pranimin në TND dhe 
procedurën e hollësishme të pranimit. 

Neni 30 
Caktimi i anëtarit të TND-së në një pozicion të rregullt 
(Shtuar pika 511 me ligjin nr. 17812014, datë 18.12.2014) 


1. Anëtarët e TND-së mund të caktohen në çdo pozicion të rregullt të kategorisë së lartë 
drejtuese, të përcaktuar sipas pikës 4 të nenit 19 të këtij ligji, apo të caktohen koordinatorë të 


posaçëm. 

2. Plotësimi i një vendi të lirë të kategorisë së lartë drejtuese në një institucion të administratës 
shtetërore mund të bëhet vetëm me një anëtar të TND-së. Çdo emëtim i kategorisë së lartë 
drejtuese, në kundërshtim më përcaktimet e bëra në këtë ligj, është absolutisht i pavlefshëm. 

3. Një anëtar i TND-së mund të emërohet edhe në një pozicion të kategorisë së mesme drejtuese, 
me pëlqimin e tij dhe të DAP-it. 

4. Anëtari i TND-së, i caktuar si koordinator i posaçëm apo në një pozicion të kategorisë së 
mesme drejtuese: 

a) për dy vitet e para përfiton pagën e klasës më të ulët të kategorisë së nivelit të lartë drejtues: 

b) nëse nuk është emëruar në një pozicion të rregullt për të paktën 6 muaj në 2 vitet e para, 
përfiton 50 për qind të pagës së klasës më të ulët të kategorisë së nivelit të lartë drejtues, për një 
periudhë 2-vjeçate në vazhdim: 

c) nëse nuk është emëruar në një pozicion të rregullt për të paktën 8 muaj në 4 vitet e para, ai 
mbetet anëtar i TND-së pa të drejtë page. 

5. Një institucion i pavarur apo një njësi e qeverisjes vendore, me pëlqimin e nëpunësit dhe 
miratimin e Departamentit të Administratës Publike, mund të zgjedhë drejtpërdrejt një anëtar të 
'TND-së dhe ta emërojë atë në një pozicion të kategorisë së lartë drejtuese në institucionin përkatës. 

511. Departamenti i Administratës Publike, me kërkesë të nëpunësit të kategorisë së lartë 
drejtuese në institucionet e pavatuta dhe pas marrjes së pëlqimit të njësisë përgjegjëse në këto 
institucione, mund ta emërojë këtë nëpunës në një pozicion TND-je në institucionin e administratës 
shtetërore. Në këtë rast, nëpunësi detyrohet të ndjekë programin e formimit të thelluar të 
kandidatëve për anëtarë të trupës së nëpunësve civilë të nivelit të lartë drejtues në ASPA. 

6. Këshilli i Ministrave miraton rregullat për menaxhimin dhe lëvizjen e anëtarit të TND-së. 


Neni 31 
(Ndryshuar shkronjat “a” dhe “b” në pikën 1 me ligjin nr. 17812014, datë 18.12.2014) 
Komisioni Kombëtar i Përzgjedhjes për TND-në 


1. Komisioni Kombëtar i Përzgjedhjes për TND-në përbëhet nga nëntë anëtarë: 

a) një përfaqësues nga DAP-i, i cili kryeson komisionin, 

b) dy përfaqësues nga ASPA, nga të cilët njëri jo nëpunës i ASPA-s: 

c) një përfaqësues i TND-së, 

ç) pesë personalitete të pavarura me përvojë profesionale dhe integritet. 

2. Pesë personalitetet e pavatuta emërohen nga Këshilli i Ministrave për një mandat 5-vjeçat, me 
përjashtim të anëtarëve të parë, njëri prej të cilëve, i zgjedhur me short, zëvendësohet çdo vit. 

3. Këshilli 1 Ministrave miraton rregullat e hollësishme për përbërjen, përzgjedhjen, 
vendimmarrjen dhe pagesën e anëtarëve të Komisionit Kombëtar të Përzgjedhjes për TND-në. 

Neni 32 
Pranimi i nëpunësve civilë të kategorisë së lartë drejtuese në institucionet e pavarura 
dhe njësitë e qeverisjes vendore 
(Ndryshuar pika 1 me ligjin nr. 17812014, datë 18.12.2014) 


1. Pranimi në kategorinë e nëpunësve civilë të lartë drejtues në institucionet e pavarura dhe njësitë 
e qeverisjes vendore bëhet me konkutrim të organizuar për një apo disa pozicione të lita dhe është 1 
hapur për nëpunësit civilë të kategorisë së mesme drejtuese. Përjashtimisht, titullari, organi 
vendimmarrës i institucionit mund të vendosë që procedura e pranimit të jetë e hapur edhe për 
kandidatët e tjerë, jashtë shërbimit civil, që plotësojnë kërkesat specifike për pranimin në këtë 
kategori, por në asnjë rast ky numër nuk mund të jetë më shumë se 15 për qind të numrit të 
përgjithshëm të anëtarëve të kategorisë së lartë drejtuese për atë institucion. Çdo emërim i kategorisë 


së lartë drejtuese, në kundërshtim me përcaktimet e bëra në këtë ligj, është absolutisht i pavlefshëm. 
2. Konkurrimi organizohet në përputhje me nenin 20 të këtij ligji nga njësia e menaxhimit të 
burimeve njerëzore të institucionit. 
3. Këshilli i Ministrave miraton rregullat e hollësishme për krijimin, përbërjen dhe veprimtarinë e 
komiteteve të përhershme të pranimit, si dhe rregullat e hollësishme për procedurën e pranimit dhe 
vletësimin e kandidatëve. 


KREU VII 
TË DREJTAT DHE DETYRIMET NË SHËRBIMIN CIVIL 


Seksioni 1 
Të drejtat e nëpunësit civil 


Neni 33 
E drejta e kushteve të përshtatshme të punës dhe e drejta e mbrojtjes nga shteti 
(Shfuqizuar pika 3 me ligjin nr. 17812014, datë 18.12.2014) 


1. Nëpunësi civil ka të drejtën për kushte pune të përshtatshme. Institucionet shtetërore sigutojnë 
kushtet për mbrojtjen e integritetit fizik, moral dhe dinjitetit të nëpunësit civil. 

2. Nëpunësi civil mbrohet nga shteti në ushtrimin e detyrave të tij në shërbimin civil. Institucioni 
shtetëror, ku nëpunësi ushtron detyrën, siguton mbrojtjen e nëpunësit civil gjatë ushtrimit të detyrës 
apo në lidhje me të, duke kërkuar, nëse është e nevojshme, mbështetjen e organeve të specializuara 
sipas ligjit. 

3. Shfuqizuar. 

Neni 34 
E drejta e pagës dhe struktura e saj 


1. Nëpunësi civil ka të drejtën e pagës për ushtrimin e detyrës në shërbimin civil, sipas ligjit. 

2. Paga e nëpunësit civil përbëhet nga paga bazë e kategorisë, shtesa për klasën, së cilës i përket 
pozicioni, dhe shtesa për kushtet e punës. 

3. Përveç sa parashikohet në pikën 2 të këtij neni, për çdo klasë zbatohen disa hapa page në 
rendin rritës. Kalimi në hap më të lartë page bazohet në: 

a) vjetërsinë në shërbimin civil, 

b) rezultatet e vlerësimit të punës: 

c) përfundimin me sukses të veprimtarive të formimit profesional për çdo hap. 

4. Këshilli i Ministrave miraton aktet nënligjore për strukturën dhe nivelet e pagave sipas këtij 
neni. 


Neni 35 
E drejta e grevës 
Nëpunësi civil ka të drejtën e grevës, përveçse kut parashikohet ndryshe nga ligji. Në çdo rast e 
drejta e grevës nuk lejohet në fushën e shërbimeve thelbësore të veprimtarisë shtetërore si transporti, 
televizioni publik, furnizimi me ujë, gaz dhe energji elektrike, administrata e burgjeve, administrata e 
sistemit të drejtësisë, shërbimet kombëtare të mbrojtjes, shërbimet shëndetësore urgjente, shërbimet 
për furnizimin me ushqime ose shërbimet e kontrollit të trafikut ajror. 


Neni 36 
E drejta e anëtarësimit në sindikatat dhe shoqatat profesionale 


1. Nëpunësi civil ka të drejtë të krijojë dhe të bëhet anëtar i sindikatave dhe shoqatave 
profesionale që kanë për qëllim mbrojtjen e interesave të tyre në shërbimin civil. Ai, gjithashtu, 
mund të zgjidhet në organet drejtuese të sindikatave dhe të marrë pjesë në veprimtarinë e tyre, jashtë 
ofarit zyrtar. 

2. Ndalohet që nëpunësi civil i kategorisë së lartë drejtuese të jetë njëkohësisht në organet 
ekzekutive të sindikatës apo shoqatës profesionale. 


Neni 37 
Të drejtat politike 


1. Nëpunësi civil ka të drejtë të marrë pjesë në veprimtari politike jashtë orarit zyrtar. Nëpunësi 
civil nuk duhet të shprehë publikisht bindjet apo preferencat e tij politike. 

2. Nëpunësit civilë të nivelit të lartë drejtues nuk mund të jenë anëtarë të partive politike. 
Nëpunësit civilë të kategorive të tjera kanë të drejtë të jenë anëtarë të partive politike, por nuk mund 
të jenë anëtarë të organeve drejtuese të tyre. 

3. Nëpunësi civil ka të drejtën të kandidojë dhe të zgjidhet në zgjedhjet për Kuvendin e 
Republikës së Shqipërisë apo për organet e qeverisjes vendore. Në këtë rast, nëpunësi detyrohet të 
kërkojë pezullimin nga detyra. 


Neni 38 
E drejta e formimit profesional 


Nëpunësi civil ka të drejtën të përmirësojë aftësitë profesionale nëpërmjet formimit profesional 
dhe trajnimeve të vazhdueshme të financuara nga fondet publike, donatorë të huaj apo të ardhurat 
vetjake. 


Neni 39 
E drejta e konsultimit 


1. Nëpunësi civil ka të drejtën të konsultohet, nëpërmjet sindikatave apo përfaqësuesve të 
nëpunësve civilë të institucionit, në vendimmarrjen për aktet ligjore dhe nënligjore, lidhur me 
marrëdhënien e shërbimit civil dhe kushtet e punës. 

2. Sindikata, ku nëpunësi është anëtar apo përfaqësuesit e nëpunësve civilë të institucionit, ku 
nëpunësi civil ushtron detytën, konsultohet në marrjen e çdo vendimi individual, lidhur me një 
nëpunës civil të përfaqësuar prej saj. 

3. Këshilli i Ministrave miraton rregullat e hollësishme për ushtrimin e së drejtës së konsultimit, 
sipas këtij neni. 


Neni 40 
Kohëzgjatja e punës, lejet dhe pushimet 


1. Nëpunësi civil ka të drejtën për pushime vjetore të paguara, si dhe për pushime të tjera me apo 
pa pagesë. 

2. Këshilli i Ministrave miraton rregullat për kohëzgjatjen e punës dhe pushimit, për orët shtesë, 
kompensimin e tyre, si dhe kompensimin e shpenzimeve të kryera për ushtrimin e detyrës jashtë 


vendit normal të punës. 


Neni 41 
E drejta e informimit dhe ankimit 


1. Nëpunësi civil ka të drejtën të informohet për fillimin e çdo procedimi administrativ dhe për 
çdo vendim përfundimtar që ka të bëjë me marrëdhëniet e tij të shërbimit civil. 

2. Nëpunësi civil ka të drejtë të kontrollojë dosjen e tij të personelit dhe të kërkojë ndryshimin e 
të dhënave të saj. 

3. Nëpunësi civil ka të drejtë të ankohet në gjykatën kompetente për mosmarrëveshjet 
administrative ndaj çdo veprimi apo mosveprimi, që i cenon të drejtat dhe interesat e tij të ligjshme 
në marrëdhënien e shërbimit civil. 

Seksioni 2 


Detyrimet e nëpunësit civil 


Neni 42 
Detyrimi i respektimit të ligjit dhe formimit profesional 


1. Nëpunësi civil kryen me profesionalizëm, paanësi, pa diskriminim dhe në përputhje me ligjin 
detyrat e tij në shërbimin civil. 

2. Nëpunësi civil detyrohet të respektojë Kushtetutën dhe të mbrojë të drejtat dhe liritë e njeriut, 
si dhe t'i shërbejë interesit publik. 

3. Nëpunësi civil ka detyrimin të përmirësojë aftësitë profesionale nëpërmjet formimit profesional 
dhe trajnimeve të vazhdueshme të financuara nga fondet publike. 


Neni 43 
Detyrimi i përgjegjshmërisë dhe refuzimit të urdhrave të paligjshëm 


1. Nëpunësi civil mban përgjegjësi të plotë për ligjshmërinë e çdo veprimi apo mosveprimi të tij, 
gjatë ushtrimit të detyrës në shërbimin civil. 

2. Nëpunësi civil ka detyrimin të veprojë në përputhje me urdhrat e marrë nga eprorët hierarkikë, 
sipas ligjit dhe rregullave të brendshme të institucionit. 

3. Nëse nëpunësi civil ka dyshime për paligjshmërinë e urdhrit të eprorit, ai nuk e zbaton urdhrin, 
por informon pa vonesë eproftin e personit që ka dhënë urdhrin dhe kërkon konfirmimin e tij me 
shkrim. 

4. Nëpunësi civil ka detyrimin ta zbatojë urdhrin me shkrim, sipas pikës 3 të këtij neni, me 
përjashtim të rastit kur zbatimi i tij përbën vepër penale. 


Neni 44 
Detyrimi i transparencës dhe konfidencialitetit 


1. Nëpunësi civil ka detyrimin të ushtrojë detyrën e tij në shërbimin civil me transparencë dhe të 
sigurojë për publikun e gjerë dhe palët çdo informacion të nevojshëm, me përjashtim të rasteve, kur 
ai është klasifikuar sekret shtetëror sipas ligjit. 


2. Nëpunësi civil nuk duhet ta përdorë informacionin e mbledhur gjatë ushtrimit të detyrës për 
qëllime të tjera, jashtë atyre të përcaktuara me ligj. Nëpunësi civil ka detyrimin të sigutojë mbrojtjen 
dhe mospërhapjen e të dhënave vetjake dhe atyte që lidhen me veprimtarinë tregtare apo 
profesionale të personave, të mbrojtura sipas ligjit dhe me të cilat njihet gjatë ushtrimit të detyrës. 


Neni 45 
Detyrimi i miradministrimit të pronës shtetërore dhe kohës së punës 


1. Nëpunësi civil ka detyrimin të miradministtojë pronën shtetëtore që i vihet në dispozicion në 
ushtrimin e detyrës dhe ta përdorë atë vetëm për qëllimin e përcaktuar nga ligji dhe rregullat e 
brendshme të institucionit. 

2. Nëpunësi civil ka detyrimin të shfrytëzojë kohën e punës me efiçencë dhe vetëm për kryerjen e 
detyrave të tij. 


Neni 46 
Konflikti i interesit 


1. Nëpunësi civil ka detyrimin të shmangë çdo konflikt ndërmjet interesit të tij privat dhe interesit 
publik në ushtrimin e detyrës në shërbimin civil. 
2. Regjimi juridik i konfliktit të interesit përcaktohet sipas ligjit të posaçëm. 


Neni 47 
Detyrimi i deklarimit të interesave dhe pasurisë 


1. Nëpunësi civil ka detyrimin të informojë paraprakisht eprorin e tij për çdo veprimtari me 
pagesë që kryen jashtë detyrës së tij në shërbimin civil dhe mund të kryejë një veprimtari të tillë 
vetëm me lejen me shkrim të institucionit. 

2. Nëpunësi civil ka detytimin të informojë pa vonesë eprorin e tij, në rast dyshimi për një 
konflikt interesi dhe të zbatojë urdhërimet e institucionit për parandalimin e konfliktit të interesit. 

3. Nëpunësi civil ka detyrimin të deklarojë interesat privatë dhe pasurinë sipas legjislacionit në 
fuqi. 


KREU VIII 
TRANSFERIMI NË SHËRBIMIN CIVIL 


Seksioni 1 
Transferimi i përkohshëm 


Neni 48 
Transferimi i përkohshëm 
(Ndryshuar shifra në shkronjën “b” të pikës 3 me ligjin nr. 1781 2014, datë 18.12.2014) 


1. Nëpunësi civil mund të transferohet, përkohësisht, në një pozicion tjetër të shërbimit civil, të së 
njëjtës kategori, për këto arsye dhe kohëzgjatje: 

a) në interes të institucionit, deri në 6 muaj gjatë 2 viteve, 

b) për përmirësimin e rezultateve të vetë nëpunësit, deri në 3 muaj gjatë 2 viteve, 

c) për arsye të përkohshme shëndetësore apo gjatë shtatzënisë, në bazë të vendimit të komisionit 
kompetent, sipas ligjit, për aq sa është e nevojshme sipas vendimit të komisionit përkatës. 

2. Transferimi mund të bëhet: 

a) brenda institucionit ku është emëruar, përfshirë edhe degët e tij territoriale, 

b) në një institucion të varësisë të institucionit ku është emërtuar, 

c) në një institucion tjetër të shërbimit civil. 

3. Nëpunësi civil mund të refuzojë transferimin në këto raste: 


a) kur gjendja e tij shëndetësore, provuar me vërtetim mjekësor, e bën transferimin të pamundur, 

b) nëse vendi ku transferohet gjendet më shumë së 45 km nga vendbanimi i nëpunësit civil. 

4. Në përfundim të afatit të transferimit, nëpunësi civil kthehet në pozicionin e mëparshëm. 

5. Gjatë periudhës së transferimit, nëpunësi civil përfiton pagën më të lartë ndërmjet pagës së 
pozicionit të mëparshëm dhe atij në të cilin është transferuar. Në çdo rast, nëse është e zbatueshme, 
nëpunësi civil përfiton shtesën për kushtet e punës të pozicionit në të cilin është transferuar. 

6. Nëpunësi civil, gjithashtu, mund të transferohet përkohësisht, për nevojat e institucionit apo 
shtetit, në një organizatë ndërkombëtare, në të cilën Republika e Shqipërisë është anëtare apo në një 
institucion ndërkombëtar. 

7. Këshilli i Ministrave mitaton rregullat e hollësishme për transferimin e përkohshëm sipas këtij 
neni. 


Seksioni 2 
Transferimi i përhershëm 


Neni 49 
Transferimi i përhershëm 


Transferimi i përhershëm është caktimi 1 detyrueshëm i nëpunësit civil në një pozicion tjetër të 
shërbimit civil, në rastet: 

a) e gjendjes së paaftësisë shëndetësore për të kryer detyrat e pozicionit të mëparshëm, 

b) e shmangjes së një konflikti të vazhdueshëm interesi, sipas nenit 52 të këtij ligji, 

c) në rastin e parashikuar në pikën 1 të nenit 56 të këtij ligji. 


Neni 50 
Transferimi në rastin e mbylljes dhe ristrukturimit të institucionit 
(Ndryshuar pika 6, shtuar pikat 7, 8, 9 me ligjin nr. 17812014, datë 18.12.2014) 

1. Nëse për shkak të mbylljes apo ristrukturimit të institucionit, pozicioni i mëparshëm i një 
nëpunësi civil nuk ekziston më, ai transferohet në një pozicion tjetër të shërbimit civil të së njëjtës 
kategori. 

2. Transferimi, sipas pikës 1 të këtij neni, bëhet me precedencë, sipas kësaj renditjeje: 

a) në të njëjtin institucion, ku nëpunësi civil është i emërtuar, 

b) në institucionin, me të cilin institucioni është shkrirë apo bashkuar, në një nga institucionet, në 
të cilat institucioni është ndarë apo në institucionin që ka martë funksionet që kryente më patë 
nëpunësi, 

c) në institucionet e varësisë së institucionit të ristrukturuar, 

ç) në një institucion tjetër të shërbimit civil. 

3. Në çdo rast mbylljeje apo ristrukturimi krijohet një komision ristrukturimi. Komisioni shqyrton 
mundësitë e sistemimit të çdo nëpunësi civil në vendet e lira ekzistuese dhe propozon transferimin e 
nëpunësit në një pozicion të lirë, në të cilin ai plotëson kërkesat specifike. Vendimi përfundimtar i 
transferimit merret nga njësia përgjegjëse, në bazë të propozimit të komisionit. 

4. Nëpunësi mund ta refuzojë transferimin vetëm për arsyet e parashikuara në pikën 3 të nenit 48 
të këtij ligji. Refuzimi i transferimit për arsye të tjera përbën shkak për litimin nga shërbimi civil. 

5. Komisioni i ristrukturimit, i parashikuar në pikën 3 të këtij neni, drejtohet nga njësia 
përgjegjëse dhe në të bëjnë pjesë përfaqësues të institucioneve të parashikuara në shkronjat “a”, “b” 
dhe “c” të pikës 2 të këtij neni, sipas rastit. 

6. Përfundimi i marrëdhënieve në shërbimin civil, për shkak të ristrukturimit apo mbylljes së një 


institucioni, nuk lejohet, me përjashtim të rastit kur, si pasojë e këtyre procedutave, ka shkurtim të 
numrit të përgjithshëm të nëpunësve civilë dhe transferimi, sipas pikës 2 të këtij neni, është 1 
pamundur. 

7. Nëpunësit që 1 përkasin institucionit që do të ristruktutohet apo mbyllet njoftohen 1 muaj 
përpara për fillimin e kësaj procedure dhe në rastin e parashikuar nga pika 6 e këtij neni, nëpunësi 
civil që largohet ka të drejtën e një dëmshpërblimi, në përputhje me vjetërsinë e tij në punë, sipas 
rasteve të mëposhtme: 

a) deri në një vit eksperiencë pune si nëpunës civil, paga e 1 muaji, 

b) nga 1-3 vjet eksperiencë pune si nëpunës civil, paga e 3 muajve, 

c) nga 3-6 vjet eksperiencë pune si nëpunës civil, paga e 6 muajve, 

ç) nga 6-9 vjet eksperiencë pune si nëpunës civil, paga e 9 muajve, 

d) mbi 9 vjet eksperiencë pune si nëpunës civil, paga e 12 muajve. 

8. Nëpunësit civilë, të cilët janë larguar nga shërbimi civil, si pasojë e ristrukturimit apo mbylljes 
së institucionit, kanë të drejtë që, brenda periudhës 2-vjeçare pas përfundimit të marrëdhënies në 
shërbimin civil: 

a) të konkurrojnë si nëpunës civilë për procedurat e lëvizjes paralele apo ngritjes në detyrë, sipas 
neneve 25 dhe 26 të këtij ligji, 

b) të emërohen në mënyrë të përkohshme nga njësia përgjegjëse, me pëlqimin e tyre, në pozicione 
të shërbimit civil. 

9. Këshilli i Ministrave miraton procedurat e hollësishme për zbatimin e këtij neni. 


Neni 51 
Transferimi për arsye të paaftësisë shëndetësore 


1. Në rast të paaftësisë shëndetësore për kryerjen e detyrave të pozicionit të mëparshëm të punës, 
të vërtetuar nga komisioni mjekësor kompetent, sipas ligjit, nëpunësi civil mund të transferohet në 
një pozicion tjetër ku është i aftë të kryejë detyrat. 

2. Vendimi për transferimin merret nga njësia përgjegjëse, me kërkesë të eprorit direkt apo të vetë 
nëpunësit civil. Pika 2 e nenit 48 të këtij ligji, zbatohet me ndryshimet përkatëse, si rend prioriteti për 
institucionin ku bëhet transferimi. 

3. Procedura e hollësishme e transferimit për paaftësi shëndetësore miratohet nga Këshilli 1 
Ministrave. 


Neni 52 
Transferimi për shmangien e konfliktit të interesit 


1. Nëse nëpunësi civil gjendet në një situatë konflikti të vazhdueshëm, të deklaruar nga vetë ai ose 
sipas rasteve të tjera të konfliktit të interesit, të parashikuara sipas ligjit në fuqi, nëpunësi transferohet 
në një pozicion tjetër të shërbimit civil, nëse konflikti shmanget nëpërmjet transferimit. 

2. Vendimi për transferimin merret nga njësia përgjegjëse, me kërkesë të eprorit direkt të 
nëpunësit apo të vetë nëpunësit. Në rastin e institucioneve të administratës qendrore, njësia 
përgjegjëse vendos edhe me kërkesë të njësisë së butimeve njerëzore të institucionit, ku ai është i 
punësuar. Pika 2 e nenit 48 të këtij ligji zbatohet me ndryshimet përkatëse, si tend prioriteti për 
institucionin ku bëhet transferimi. 

3. Vendimi për transferimin, sipas këtij neni, merret edhe për një pozicion të një kategorie më të 
ulët, me miratimin e nëpunësit. 

4. Këshilli i Ministrave miraton procedurat e hollësishme të transferimit sipas këtij neni. 


KREU IX 
PEZULLIMI NGA SHËRBIMI CIVIL 


Neni 53 
Pezullimi nga shërbimi civil 


1. Pezullimi është ndërprerja e përkohshme e marrëdhënies në shërbimin civil, në këto raste: 

a) për shkak të njërës prej arsyeve të pezullimit, sipas nenit 54 të këtij ligji, 

b) me kërkesë të vetë nëpunësit, 

c) në rastin e procedimit disiplinor sipas pikës 6 të nenit 59 të këtij ligji. 

2. Gjatë periudhës së pezullimit, marrëdhënia e shërbimit civil nuk mund të përfundojë dhe nuk 
mund të ndryshojë, përveçse me nismën e nëpunësit të pezulluar ose kut parashikohet shprehimisht 
nga ky ligj. 


Neni 54 
Pezullimi për shkak të ligjit 
(Ndryshuar shkronjën “a” e pikës 1 me ligjin nr. 1781 2014, datë 18.12.2014) 


1. Nëpunësi civil pezullohet nga shërbimi civil në këto raste: 

a) emërohet në një nga funksionet e parashikuara në shktonjat “b”, “c” dhe “gj” të nenit 2 të këtij 
ligji, për periudhën përkatëse të emërimit, 

b) transferohet, për nevoja të institucionit apo shtetit, në një organizatë ndërkombëtare, qeveri të 
huaj apo në një institucion ndërkombëtar, për periudhën përkatëse, 

c) kut gjykata vendos ndaj nëpunësit civil si masë ndaluese pezullimin e ushtrimit të detyrës apo 
shërbimit publik, sipas ligjit në fuqi, 

ç) deklarohet i zhdukur me vendim të formës së prerë të gjykatës, deri në shfaqjen e personit apo 
deklarimit të vdekjes me vendim të formës së pretë të gjykatës: 

d) regjistrohet, sipas ligjit, si kandidat për zgjedhjet vendote apo politike, për periudhën nga 
regjistrimi deri në shpalljen e rezultatit përfundimtar apo deri në përfundim të mandatit, 

dh) nëse ndodhet në gjendje konflikti të vazhdueshëm interesi, që deklarohet nga vetë nëpunësi, 
sipas ligjit për parandalimin e konfliktit të interesit, deri në transferimin e tij në një pozicion tjetër, në 
përputhje me nenin 52 të këtij ligji, apo marrjen e masave të tjera për shmangjen përfundimtare të 
konfliktit të interesit nga vetë nëpunësi, sipas afateve të ligjit: 

e) gjatë ndjekjes së programit të formimit të thelluar në ASPA, për periudhën që ndjek këtë 
program me shkëputje nga puna, 

ë) në raste të tjera, të parashikuara nga ligji. 

2. Përveç sa parashikohet në pikën 1 të këtij neni, nëpunësi civil i kategorisë së lartë drejtuese 
pezullohet nga shërbimi civil edhe për periudhën e ushtrimit të veprimtarisë në organet drejtuese të 
sindikatave. 

3. Konstatimi i pezullimit bëhet me marrjen dijeni për shkakun e pezullimit, nga: 

a) njësia e burimeve njerëzore të institucionit, ku nëpunësi civil është i emëruar, 

b) DAP-i për anëtarët e TND-së. 


Neni 55 
Pezullimi me kërkesë të nëpunësit 


(Shtuar fjalët në pikën 2 me ligjin nr. 17812014, datë 18.12.2014) 


1. Nëpunësi civil pezullohet, me kërkesë të tij, në këto raste dhe në këto afate: 


a) kur zhvillohen veprimtari në kuadër të organizatave apo institucioneve ndërkombëtare në raste 
të tjera nga ato të parashikuara në pikën 6 të nenit 48 të këtij ligji, për periudhën përkatëse, 

b) për periudha studimi më shumë se 1 muaj deti në 2 vjet. 

2. Nëpunësi civil mund të pezullohet me kërkesë të motivuar të tij edhe për shkak të një interesi 
tjetër të ligjshëm të tij sipas përcaktimeve të vendosura nga Këshilli i Ministrave, për një periudhë 
deri në 2 vjet. 

3. Kërkesa për pezullimin, sipas pikave 1 dhe 2 të këtij neni, paraqitet me shkrim, të paktën 15 
ditë përpara datës së kërkuar për pezullimin. 

4. Konstatimi i pezullimit, sipas pikës 1 të këtij neni, dhe miratimi i pezullimit, sipas pikës 2 të 
këtij neni, bëhet me vendim të: 

a) njësisë së butimeve njerëzore të institucionit, 


b) DAP-it për anëtarët e TND-së. 


Neni 56 
Efektet e pezullimit 
(Riformuluar me ligjin nr. 17812014, datë 18.12.2014) 


1. Në përfundim të afatit apo zhdukjes së shkakut të pezullimit, përveçse kur vendoset 
përfundimi i marrëdhënies së shërbimit civil, sipas këtij ligji, nëpunësi civil rikthehet në pozicionin e 
mëparshëm të punës ose në rast se pozicioni i mëparshëm është i plotësuar përfundimisht, ai 
transferohet në një vend tjetër të së njëjtës kategori. Në rast se kjo është e pamundur, nëpunësit 
regjistrohen në një listë, e cila administrohet nga njësia përgjegjëse. Ata qëndrojnë në këtë listë deri 
në sistemimin e tyre në një pozicion të rregullt në shërbimin civil. 

1(1. Njësia përgjegjëse është e detyruar që në momentin e krijimit të një vendi të lirë në 
shërbimin civil, t'ia oftojë fillimisht këtyre nëpunësve civilë, që plotësojnë kriteret përkatëse, duke 
respektuar në çdo rast shkaqet e përmendura nga neni 48, pika 3, e këtij ligji, i cili në këtë rast 
zbatohet me ndryshimet përkatëse. 

112. Këta nëpunës civilë mund të emërohen përkohësisht me pëlqimin e tyre edhe për plotësimin 
e vendeve të lira, të krijuara në mënyrë të përkohshme. Njësia përgjegjëse në këtë rast bën emërimin 
e përkohshëm të këtyte nëpunësve. 

2. Në rastin e pezullimit për një afat deri në 3 muaj, pozicioni i mëparshëm i punës nuk 
plotësohet deri në përfundimin e pezullimit. 

3. Periudha e pezullimit, në rastet e parashikuara nga shkronja “c”, e nenit 53, nga shkronjat “a”, 
“b” dhe “dh”, të pikës 1, të nenit 54 dhe nga shkronja “a”, e pikës 1, të nenit 55 të këtij ligji, 
llogaritet si vjetërsi në shërbimin civil. 

4. Nëpunësi civil gjatë periudhës së pezullimit nuk përfiton pagë. Në rastet e parashikuara në 
nenin 53, shkronja ”c”, dhe në nenin 54, shkronja “dh”, nëpunësi përfiton 50 për qind të pagës së 
plotë, përveç shtesës për kushte pune. Në rastet e parashikuara në nenin 54, pika 1, shkronjat “c” 
dhe “e”, nëpunësi përfiton pagën e plotë, përveç shtesës për kushte pune. 

5. Këshilli i Ministrave miraton rregulla të hollësishme për zbatimin e këtij neni. 


KREU X 
DISIPLINA NË SHËRBIMIN CIVIL 


Neni 57 
Përgjegjësia për masat disiplinore 
1. Nëpunësi civil është përgjegjës për shkeljen me faj të detyrimeve të nëpunësit civil sipas ligjit. 
Shkeljet në shërbimin civil ndahen në: 
a) shkelje shumë të rënda, 


b) shkelje të rënda: 

c) shkelje të lehta. 

2. Janë shkelje shumë të rënda: 

a) mospërmbushja e rëndë e detyrave, 

b) mosrespektimi i përsëritur i afateve të caktuara në përmbushjen e detyrave, të cilat kanë sjellë 
pasoja shumë të rënda, 

c) moszbatimi haptazi i dispozitave ligjote për përmbushjen e detyrave funksionale: 

ç) braktisja e punës ose mungesa e pajustifikuar dhe e vijueshme për 7 ditë pune ose më shumë, 
kut mungesa ka sjellë pasoja shumë të rënda në përmbushjen e detyrave të institucionit, 

d) përfitimi në mënyrë të drejtpërdrejtë ose të tërthortë i dhuratave, favoreve, premtimeve ose 
trajtimeve preferenciale, të cilat jepen për shkak të detyrës. 

3. Janë shkelje të rënda: 

a) mospërmbushja e detyrave, 

b) braktisja e punës ose mungesa e pajustifikuar dhe e vijueshme për 3 ditë pune apo më shumë, 
kut mungesa ka sjellë pasoja të rënda, 

c) shkelje e përsëritur e rregullave të etikës në shërbimin civil, 

ç) sjellja e parregullt, në mënyrë të përsëritur, gjatë kohës së punës me eprorët, kolegët, vartësit 
dhe me publikun, 

d) dëmtimi i pronës shtetërore, përdorimi i saj jashtë përcaktimit zyrtar apo keqpërdorimi i 
pronës shtetërore: 

dh) kryerja e përsëritur, brenda ose jashtë orafit zyrtar, e veprimeve që cenojnë figurën e 
nëpunësit civil, institucionin apo shërbimin civil në tërësi, 

e) shkelja e rregullave për ruajtjen e informacionit të klasifikuar apo të mirëbesimit për të dhënat e 
klasifikuara si të tilla: 

ë) shkelja e detyrimeve të përcaktuara në këtë ligj. 

4. Janë shkelje të lehta: 

a) mungesa e pajustifikuar në punë deri në 3 ditë pune, 

b) shkelja e rregullave të etikës: 

c) sjellja e parregullt, gjatë kohës së punës, me eprorët, kolegët, vartësit dhe me publikun, 

Ç) kryerja, brenda ose jashtë ofarit zyrtar, të veprimeve që cenojnë figurën e nëpunësit civil, 
institucionin apo shërbimin civil në tërësi. 

Neni 58 
Llojet e masave disiplinore 


Masat disiplinore që mund të zbatohen ndaj nëpunësit civil janë: 
a) vërejtje, 
b) mbajtja deri në 143 e pagës së plotë për një periudhë deri në gjashtë muaj: 
c) pezullim nga e drejta e ngritjes në detyrë, përfshirë rritjen në shkallën e pagës për një periudhë 
deti në dy vjet. 
ç) largim nga shërbimi civil. 
Neni 59 
Kompetenca dhe procedura për masat disiplinore 


1. Masa disiplinore e parashikuar në shkronjën “a” të nenit 58 të këtij ligji, merret nga eprori 
ditekt. Eproti direkt detyrohet të fillojë procedurën disiplinore mbi bazën e fakteve konkrete dhe të 
provuara për shkeljen me faj të detyrimeve nga nëpunësi civil. 

2. Masat disiplinore të parashikuara në shkronjat “b”, “c” dhe “ç” të nenit 58 të këtij ligji, janë në 
kompetencën e komisionit disiplinor. 


3. Komisioni disiplinor për anëtarët e TND-së është Komisioni Kombëtar i Përzgjedhjes për 
TND-në, krijuar sipas nenit 31 të këtij ligji Për nëpunësit e tjerë, në çdo institucion krijohet një 
komision i përhershëm disiplinor, që përfshin të paktën një përfaqësues të njësisë së burimeve 
njerëzore të institucionit dhe një përfaqësues të DAP-it për institucionet e administratës shtetërore. 

4. Komisioni disiplinor fillon procedimin: 

a) me kërkesë të eprorit direkt të nëpunësit civil, 

b) me rekomandim të çdo organi tjetër publik ose njësie me kompetenca kontrolli administrativ, 
inspektimi financiar apo auditi, ose të çdo zyrtati tjetër me detyra kontrolli hierarkik mbi nëpunësin 
civil: 

c) me nismën e çdo anëtari të komisionit, bazuar në fakte konkrete të provueshme për kryerjen e 
një shkeljeje disiplinore. 

5. Përveç sa parashikohet në pikën 4 të këtij neni, në rastin e një anëtari të TND-së, komisioni 
disiplinor fillon procedimin disiplinor edhe me kërkesë të DAP-it. 

6. Nëse ka arsye të besohet se vazhdimi i ushtrimit të detyrës nga nëpunësi civil, ndaj të cilit ka 
filluar një procedim disiplinor, pengon hetimin administrativ apo mund të cenojë ushtrimin e 
përshtatshëm të detyrës së tij, komisioni disiplinor mund të vendosë pezullimin e nëpunësit civil ose 
të marrë çdo masë tjetër të përshtatshme, deri në marrjen e vendimit përfundimtar. 

7. Procedimi administrativ disiplinor garanton të drejtën e nëpunësit për t'u njoftuar lidhur me 
fillimin e procedimit, për t'u informuar lidhur me shkeljen faktike të pretenduar dhe provat për 
kryerjen e saj, të drejtën për t'u dëgjuar, për të paraqitur prova, për mbrojtje juridike dhe të drejtën 
për t'u asistuar, si dhe të drejtën për t'u ankuar ndaj vendimit përfundimtar. Nëpunësi civil mund të 
asistohet gjatë procedimit disiplinor nga një përfaqësues i sindikatës ku bën pjesë, një avokat apo një 
përfaqësues i nëpunësve civilë të institucionit, nëse nuk është anëtar i një sindikate. 

8. Procedimi disiplinor fillon pa vonesë, me marrjen dijeni për një shkelje disiplinore, por jo më 
vonë se brenda një afati 2-vjeçar nga data e kryerjes së shkeljes. Në rastin e shkeljeve të rënda, që 
mund të rezultojnë në marrjen e masës disiplinore të largimit nga shërbimi civil, afati është 8 vjet. 

9. Masat disiplinore regjistrohen në dosjen e personelit të nëpunësit. 

10. Këshilli i Ministrave miraton rregullat e hollësishme të procedurës disiplinore, si dhe rregullat 
për krijimin, përbërjen dhe vendimmafrjen në komisionin disiplinor, brenda rregullave të 
përgjithshme, të parashikuara nga Kodi i Procedurave Administrative. 


Neni 60 
Parimet për përshkallëzimin dhe individualizimin e masës disiplinore 


1. Për përcaktimin e masës disiplinore të zbatueshme, eprori direkt ose komisioni disiplinor 
bazohet në: 

a) shkaqet, rrethanat e kryerjes së shkeljes, rëndësinë dhe pasojat e ardhura prej saj: 

b) shkallën e fajësisë: 

c) ekzistencën e masave të tjera disiplinore të mëparshme të pashuara, sipas nenit 61 të këtij ligji. 

2. Masat disiplinore jepen në raport të drejtë më shkeljen e kryer. 

3. Për shkeljet shumë të rënda, të parashikuara në pikën 2 të nenit 57 të këtij ligji, jepet masa 
disiplinore e parashikuar në shkronjën “ç” të nenit 58 të këtij ligji. 

4. Për shkeljet e rënda të parashikuara në pikën 3 të nenit 57 jepet masa disiplinore e parashikuar 
në shkronjat “b” ose “c” të nenit 58 të këtij ligji. 

5. Për shkeljet e lehta të parashikuara në pikën 4 të nenit 57 jepet masa disiplinore e parashikuar 
në shkronjën “a” të nenit 58 të këtij ligji. 

6. Për çdo shkelje jepet vetëm një masë disiplinore. 


Neni 61 
Shuarja e masave disiplinore 


1. Masat disiplinore shuhen, për shkak të ligjit, pas kalimit të këtyre afateve: 

a) 2 vjet nga njoftimi i masës së parashikuar në shkronjën “a” të nenit 58 të këtij ligji: 

b) 3 vjet nga mbarimi i afatit, për të cilin është zbatuar masa e parashikuar në shkronjat “b” dhe 
“c” të nenit 58 të këtij ligji, 

c) 7 vjet nga njoftimi i masës së parashikuar sipas shkronjës “ç” të nenit 58 të këtij ligji. 

2. Deklarimi i shuarjes bëhet kryesisht apo me kërkesë, me vendim të njësisë së burimeve 
njerëzore të institucionit, ku nëpunësi është i punësuar, apo të DAP-it, në rastin e anëtarëve të 
'TND-së. Masa fshihet nga dosja e personelit dhe regjistri përkatës. 


KREU XI 
VLERËSIMI I NËPUNËSIT CIVIL 
(Ndryshuar titulli me ligjin nr. 178) 2014, datë 18.12.2014) 


Neni 062 
Vlerësimi në punë 
(Ndryshuar titulli, fjalia e parë e pikës 1, shtuar pika 111 dhe 211 me ligjin nr. 17812014, datë 18.12.2014) 


1.Vletësimi 1 rezultateve në punë është procesi i verifikimit të realizimit të përgjithshëm të 
objektivave të përcaktuar në fillim të periudhës së vlerësimit, si edhe i aftësive ose dobësive të 
nëpunësit në kryerjen e detyrave, që realizohet çdo 6 muaj. Vlerësimi 1 rezultateve në punë synon 
përmirësimin e aftësive profesionale të nëpunësit civil dhe të cilësisë së shërbimit. 

1J1. Përveç vlerësimit, sipas pikës 1 të këtij neni, nëpunësit vlerësohen periodikisht, sipas 
përcaktimeve me vendim të Këshillit të Ministrave, edhe për përftimin dhe përditësimin e njohurive 
shtesë të nevojshme për realizimin e funksioneve të tyre, në përputhje me kategorinë) grupin e 
administrimit të përgjithshëm, posaçëm ku bëjnë pjesë. Në çdo rast, procesi i vlerësimit të kryer 
sipas kësaj pike, duhet të garantojë anonimatin e nëpunësit civil të vlerësuar. 

2. Nëpunësi mund të vlerësohet në një nga këto nivele: 

a) “shumë mirë”, 

b) “mirë”, 

c) “kënaqshëm”, 

ç) okënaqshëm” 

211. Në rast të vlerësimit jokënaqshëm në procedurën e vlerësimit të njohurive shtesë, sipas pikës 
1,1 të këtij neni, nëpunësi i nënshtrohet një trajnimi të detyrueshëm dhe rivlerësimi 3-mujor. 

3. Vlerësimi i anëtarëve të TND-së kryhet nga Komisioni Kombëtar i Përzgjedhjes për TND-në, 1 
krijuar sipas nenit 31 të këtij ligji. 

4. Këshilli i Ministrave miraton procedurën e hollësishme të vlerësimit të rezultateve në punë dhe 
kompetencat për vlerësimin. 


KREU XII 
PËRFUNDIMI I MARRËDHËNIES NË SHËRBIMIN CIVIL 


Neni 63 
Përfundimi i marrëdhënies në shërbimin civil 


Marrëdhënia në shërbimin civil përfundon nëpërmjet: 


a) lirimit nga shërbimi civil, 
b) largimit nga shërbimi civil, si masë disiplinore, 
c) pranisë së një shkaku të parashikuar nga neni 65 i këtij ligji. 


Neni 64 
Dorëheqja 
(Shtuar pika 4 me ligjin nr. 178) 2014, datë 18.12.2014) 


1. Nëpunësi mund të njoftojë përfundimin e marrëdhënies në shërbimin civil nëpërmjet paraqitjes 
së dorëheqjes me shkrim te njësia € burimeve njerëzore të institucionit, ku ushtron detyrën, ose 
DAP-it, në rastin e nëpunësit të TND-së. 

2. Dotëheqja nuk motivohet dhe i prodhon efektet 30 ditë nga data e paraqitjes së saj. 

3. Në raste të justifikuara, me kërkesë të motivuar të nëpunësit dhe me mitatimin e njësisë së 
përcaktuar sipas pikës 1 të këtij neni, dorëheqja i prodhon efektet përpara afatit 30-ditor nga 
njoftimi. 

4. Nëpunësit civilë, të cilët janë larguar nga shërbimi civil si pasojë e dorëheqjes, kanë të drejtë që 
të konkurrojnë si nëpunës civilë për procedurat e lëvizjes paralele apo ngritjes në detyrë, sipas 
neneve 25 dhe 26 të këtij ligji, deri në 2 vjet pas përfundimit të marrëdhënies në shërbimin civil. 


Neni 65 
Përfundimi i marrëdhënies në shërbimin civil për shkak të ligjit 


1. Marrëdhënia në shërbimin civil përfundon për shkak të ligjit kur: 

a) nëpunësi vdes apo kut merr formë të prerë vendimi për deklarimin e vdekjes së tij, 

b) nëpunësi humbet shtetësinë shqiptare apo merr formë të prerë vendimi i gjykatës për kufizimin 
apo heqjen e zotësisë për të vepruar, 

c) plotësohet mosha për pensionin e plotë të pleqërisë: 

ç) konstatohet pavlefshmëria e aktit të emërimit, 

d) dënohet me vendim të formës së prerë për kryerjen e një vepre penale. 

2. Përfundimi i marrëdhënies në shërbimin civil, për shkak të ligjit, konstatohet 5 ditë nga 
ndodhja apo njohja e tij nga: 

a) njësia e burimeve njerëzore të institucionit, ku nëpunësi ushtron detyrën, 

b) DAP-i për anëtarët e TND-së. 


Neni 66 
Lirimi nga shërbimi civil 
(Ndryshuar me ligjin nr. 17812014, datë 18.12.2014) 


1. Marrëdhënia në shërbimin civil përfundon nëpërmjet lirimit në këto raste: 

a) për shkak të refuzimit të pajustifikuar të nëpunësit për të pranuar transferimin e përhershëm, 
sipas neneve 50, 51 dhe 52 të këtij ligji: 

al1) si rezultat i mbylljes apo ristrukturimit të institucionit, sipas pikave 6 dhe 7, të nenit 50, të 
këtij ligji. 

b) kur nëpunësi deklarohet i paaftë për punë nga komisioni kompetent mjekësor, sipas ligjit, 

c) pas dy vlerësimeve “jokënaqshëm”, të rezultateve në punë, 

ç) kur nëpunësi ushtton të drejtën për pensionin e reduktuar të pleqërisë, sipas ligjit, 

d) kur nëpunësi civil gjendet në një situatë të konfliktit të vazhdueshëm të interesit, të deklaruar 
nga vetë nëpunësi dhe, sipas ligjit, nuk merr masat e parashikuara për shmangjen e konfliktit të 


interesit brenda afatit të përcaktuar apo nëse transferimi në një pozicion tjetër nuk do të mënjanonte 
gjendjen e konfliktit të vazhdueshëm të interesit, 

dh) kur nëpunësi jep dorëheqjen nga detyra, 

e) kur nëpunësi i nivelit të lartë drejtues anëtarësohet në një parti politike ose kur nëpunësit e 
niveleve të tjera bëhen anëtarë të organeve drejtuese të një partie politike, 

e(1) në rast se anëtari i TND-së, i zgjedhur sipas pikës 541, të nenit 30, të këtij ligji, nuk 
përfundon me sukses trajnimin në ASPA, 

e(2) në rastin e parashikuar nga neni 56 i këtij ligji: 

e)3) në rast se vlerësohet përsëri okënaqshëm” në përfundim të procedurës së rivlerësimit, sipas 
pikës 2,1 të nenit 62. 

ë) në çdo rast tjetër, të parashikuar nga ligji. 

2. Anëtari i TND-së lirohet nga shërbimi civil kur nuk është caktuar në një pozicion të rregullt 
për të paktën 8 muaj në një periudhë 5-vjeçare, 

3. Përfundimi i marrëdhënies në shërbimin civil, në rastin e parashikuar sipas shkronjës “c” të 
pikës 1 të këtij neni, konstatohet brenda 10 ditëve nga dhënia e vlerësimit të dytë “jokënaqshëm”, 
ndërsa në rastet e tjera brenda të njëjtit afat nga njohja e shkakut të lirimit. 

4. Lirimi deklarohet me vendim të: 

a) njësisë së butimeve njerëzore të institucionit, ku nëpunësi ushtron detyrën, 

b) DAP-it për anëtarët e TND-së. 

5. Këshilli i Ministrave miraton procedurat e hollësishme të litimit nga shërbimi civil. 


Neni 66(1 
(Shtuar neni me ligjin nr. 1781 2014, datë 18.12.2014) 


1. Vendimet gjyqësore të formës së prerë për rikthimin e nëpunësve civilë në detyrë zbatohen 
menjëherë nga njësia përgjegjëse. 

2. Nëse rikthimi 1 nëpunësve civilë në detyrë, sipas pikës 1, të këtij neni, është objektivisht 1 
pamundur, atëherë ata regjistrohen në një listë pritjeje deri në sistemimin e tyre në një pozicion të 
rregullt në shërbimin civil. Lista administrohet nga njësia përgjegjëse. 

3. Gjatë kohës së qëndrimit në listë, nëpunësit civilë paguhen sipas pozicionit të fundit që kanë 
pasur në shërbimin civil. 

4. Njësia përgjegjëse është e detyruar që në momentin e krijimit të një vendi të lirë në shërbimin 
civil, të emëtojë, fillimisht, me pëlqimin e tyre, nëpunësit civilë të regjistruar në listë, sipas kategorisë 
përkatëse dhe që plotësojnë kriteret e pozicionit të punës. 

5. Këta nëpunës, me pëlqimin e tyte, mund të sistemohen edhe për plotësimin e vendeve të lira, 
të krijuara në mënytë të përkohshme. Njësia përgjegjëse në këtë rast bën emërimin e përkohshëm të 
këtyte nëpunësve. 


KREU XIII 
DISPOZITAT KALIMTARE DHE TË FUNDIT 


Neni 67 
Statusi i punonjësve dhe nëpunësve aktualë 


1. Nëpunësit civilë të nivelit të lartë drejtues, në Kryeministri apo në një ministri përgjegjëse për 
administratën publike, të pranuar në shërbimin civil, sipas procedurave të ligjit nr. 8549, datë 
11.11.1999 “Statusi i nëpunësit civil”, janë, për shkak të ligjit, anëtarë të TND-së. 

2. Nëpunësit ekzistues, që janë të punësuar në pozicione të nivelit të lartë drejtues, pjesë të 


shërbimit civil, sipas këtij ligji, në institucionet në vatësi të Kryeministrit apo një ministri, detyrohen 
t'u nënshtrohen procedurave të pranimit në TND, brenda një viti nga bërja efektive e këtij ligji. Në 
rast se këta nëpunës nuk emëtohen si anëtarë të TND-së në përfundim të kësaj periudhe, 
marrëdhënia e tyre përfundon, për shkak të ligjit. 

3. Nëpunësit civilë ekzistues, punonjësit ekzistues, që janë të punësuar në pozicione të shërbimit 
civil, sipas këtij ligji dhe që janë rekrutuar sipas një procedure pranimi konkurruese, të ngjashme me 
atë të përcaktuar nga ligji nr. 8549, datë 11.11.1999 “Statusi i nëpunësit civil”, apo që janë të 
punësuar në të njëjtin vend pune për një periudhë jo më të vogël se 1 vit, janë, për shkak të ligjit, 
nëpunës civilë. 

4. Nëpunësit ekzistues, që janë të punësuar në pozicione, pjesë të shërbimit civil, sipas këtij ligji 
dhe që nuk plotësojnë kushtet e parashikuara në pikën 3 të këtij neni, janë nëpunës civilë në 
periudhë prove dhe për ta zbatohen dispozitat e nenit 24 të këtij ligji. Periudha e provës fillon nga 
fillimi i shtrirjes së efekteve të këtij ligji. 

5. Deklarimi i përfundimit të marrëdhënies së punësimit, sipas pikës 2 të këtij neni, bëhet nga 
njësia përgjegjëse, brenda 30 ditëve nga përfundimi i afatit 1-vjeçar. 

6. Deklarimi i statusit të punësimit, sipas pikave 1, 3 dhe 4 të këtij neni, bëhet nga njësia 
përgjegjëse pas verifikimit të procedutës së punësimit. 

7. Kundër vendimit të njësisë përgjegjëse, sipas pikave 5 dhe 6 të këtij neni, mund të paraqitet 
ankim në gjykatën kompetente për mosmarrëveshjet administrative. 

8. Këshilli i Ministrave miraton procedurat e hollësishme për zbatimin e këtij neni. 


Neni 68 
Ligji i zbatueshëm për procedurat e nisura 


1. Asnjë procedurë e re e plotësimit të një vendi të lirë, sipas ligjit nr. 8549 datë 11.11.1999 
“Statusi 1 nëpunësit civil”, në fushën e veprimit të këtij ligji, nuk fillon 3 muaj përpara datës së 
shtrirjes së efekteve të këtij ligji. 

2. Çdo procedurë tjetër në proces, nisur përpara shtrirjes së efekteve të këtij ligji, do të 
përfundohet sipas dispozitave të ligjit nr. 8549, datë 11.11.1999 “Statusi i nëpunësit civil”. 


Neni 69 
Aktet nënligjore 


Ngarkohet Këshilli i Ministrave të miratojë, brenda 3 muajve nga hyrja në fuqi e këtij ligji, aktet 
nënligjore të parashikuara në nenin 6, në pikën 11 të nenit 8, pikën 5 të nenit 9, pikën 2 të nenit 10, 
pikën 4 të nenit 17, pikat 2 dhe 3 të nenit 18, pikën 9 të nenit 19, pikën 6 të nenit 22, pikën 5 të nenit 
23, pikën 5 të nenit 24, pikën 5 të nenit 25, pikën 4 të nenit 26, pikën 6 të nenit 28, pikën 5 të nenit 
29, pikën 6 të nenit 30, pikat 2 dhe 3 të nenit 31, pikën 3 të nenit 32, pikën 3 të nenit 33, pikën 4 të 
nenit 34, pikën 3 të nenit 39, pikën 2 të nenit 40, pikën 7 të nenit 48, pikën 6 të nenit 50, pikën 3 të 
nenit 51, pikën 4 të nenit 52, pikën 5 të nenit 56, pikën 10 të nenit 59, pikën 4 të nenit 62, pikën 5 të 
nenit 66, dhe në pikën 8 të nenit 67 të këtij ligji. 


Neni 70' 
Shfuqizimi 


Ligji nr. 8549, datë 11.11.1999 “Statusi i nëpunësit civil”, dhe çdo dispozitë tjetër në kundërshtim 


' Shiko Aktin Normativ nr.5, datë 30.9.2013, vendimin e Gjyaktës Kushtetuese nr.5, datë 5.2.2014 


me këtë ligj shfuqizohen. 


Neni 71 
Dispozitë kalimtare 


1. Sekretari i Përgjithshëm i Këshillit të Ministrave, brenda 7 ditëve nga hyrja në fuqi e këtij ligji, 1 
njofton Kuvendit listën e akteve ligjote që duhet të ndryshohen, me qëllim përputhjen e tyre me 
përcaktimet e bëra në këtë ligj. 

2. Aktet nënligjore, të parashikuara nga neni 69 i këtij ligji, hyjnë në fuqi jo më vonë se 6 muaj nga 
hyrja në fuqi e ligjit. 

3. Ankesat e paraqitura në Komisionin e Shërbimit Civil shqyrtohen prej tij deri në datën e hyrjes 
në fuqi të këtij ligji. Për ankesat e paraqitura, por të pashqyrtuara nga Komisioni i Shërbimit Civil, 
ankuesi ka të drejtë të paraqesë kërkesë në gjykatën kompetente për mosmarrëveshjet administrative 


brenda 60 ditëve nga data e hyrjes në fuqi të ligjit. 


Neni 72” 
Hyrja në fuqi 


Ky ligj hyn në fuqi më 1 tetor 2013. 

Miratuar në datën 30.5.2013 
Shpallur me dekretin nr.8215, datë 4.6.2013 të Presidentit të Republikës së Shqipërisë, Bujar 
Nishani 

AKT NORMATIV 
Nr. 5, datë 30.9.2013 
PËR DISA NDRYSHIME NË LIGJIN NR.15272013, “PËR NËPUNËSIN CIVIL” 

Në mbështetje të nenit 101 të Kushtetutës, duke pasur në konsideratë parashikimet e ligjit nr. 
15212013, “Për nëpunësin civil”, pazbatueshmërinë e tij për shkak të mungesës së akteve nënligjore 
dhe natyrës së përgjithshme të ligjit, kohën e pamjaftueshme për të bërë rregullime ligjore sipas 
procesit legjislativ, nevojën pët organizimin institucional, efektet financiare mbi buxhetin e shtetit 
dhe gjendjen ekonomike financiare, me propozimin e Ministrit të Punëve të Brendshme dhe të 
Ministrit të Shtetit për Inovacionin dhe Administratën Publike, Këshilli i Ministrave 

VENDOSI: 
Në ligjin nr. 152,2013, datë 30.5.2013, “Për nëpunësin civil”, bëhen këto ndryshime: 


Neni 1 


“ Shiko Aktin Normativ nr.5, datë 30.9.2013, vendimin e Gjyaktës Kushtetuese nr.5, datë 5.2.2014 


Neni 70 ndryshohet, si më poshtë vijon: 
“Neni 70 


Ligji nr. 8549, datë 11.11.1999, “Statusi i nëpunësit civil”, dhe çdo dispozitë tjetër në kundërshtim 
me këtë ligj, shfuqizohen nga data e fillimit të shtrirjes së efekteve të këtij ligji.”. 


Neni 2 


Neni 72 ndryshohet, si më poshtë vijon: 


“Neni 72 


Ky ligj hyn në fuqi më 1 tetor 2013 dhe i fillon efektet e tij 6 muaj pas hyrjes në fuqi. Deri në 
datën e fillimit të efekteve të këtij ligji zbatohet ligji nr. 8549, datë 11.11.1999, “Statusi i nëpunësit 
civil.”. 

Neni 3 
Ky akt normativ hyn në fuqi menjëherë dhe botohet në Fletoren Zyrtare. 


KRYEMINISTRI 
Edi Rama 


LIGJ 
Nr. 16172013 


PËR MIRATIMIN E AKTIT NORMATIV, ME FUQINË E LIGJIT, NR. 5, DATË 
30.9.2013, TË KËSHILLIT TË MINISTRAVE, “PËR DISA NDRYSHIME NË LIGJIN 
NR. 15272013 “PËR NËPUNËSIN CIVIL”” 


Në mbështetje të neneve 81, pika 2, shkronja “e”, dhe 101 të Kushtetutës, me propozimin e 
Këshillit të Ministrave, 
KUVENDI 
I REPUBLIKËS SË SHQIPËRISË 
VENDOSI: 


Miratohet akti normativ, me fuqinë e ligjit, nr. 5, datë 30.9.2013, i Këshillit të Ministrave, 
“Për disa ndryshime në ligjin nr. 15272013 “Për nëpunësin civil”. 


KRYETARI 
Ilir Meta 
Miratuar në datën 17.10.2013 


